**STRATEGIJA RAZVOJA STRUČNOG OBRAZOVANJA U CRNOJ GORI**

**(2020-2024)**

**NACRT**

**Podgorica, novembar 2019.**

**Sadržaj**

[1. Uvod 4](#_Toc24024601)

[2. Analiza stanja 4](#_Toc24024602)

[3. Strateški cilj razvoja stručnog obrazovanja 28](#_Toc24024603)

[4. Operativni ciljevi 28](#_Toc24024604)

[5. Operativni ciljevi, aktivnosti i opis aktivnosti u sprovođenju operativnih ciljeva 28](#_Toc24024605)

[6. Način izvještavanja i evaluacije 39](#_Toc24024606)

[7. Pojmovnik 39](#_Toc24024607)

[9. Korišćeni izvori 42](#_Toc24024608)

**SKRAĆENICE**

**MP**  Ministarstvo prosvjete

**MRSS** Ministarstvo rada i socijalnog staranja

**CSO**  Centar za stručno obrazovanja

**ICCG**  Ispitni centar Crne Gore

**ZZŠ**  Zavod za školstvo

**PKCG**  Privredna komora Crne Gore

**UPCG** Unija poslodavaca Crne Gore

**ZZZCG**  Zavod za zapošljavanje Crne Gore

**ZUNS** Zavod za udžbenike i nastavna sredstva

**MONSTAT**  Zavod za statistiku Crne Gore

**„Sl. list CG“**  „Službeni list Crne Gore“

**EQF**  Evropski okvir kvalifikacija za cjeloživotno učenje

**NOK** Nacionalni okvir kvalifikacija u Crnoj Gori

**EQAVET**  Evropski referentni okvir za obezbjeđenje kvaliteta u stručnom obrazovanju

**ECVET**  Evropski sistem prenosa kreditnih bodova u stručnom obrazovanju

**CSPK**  Crnogorski sistem prenosa i sakupljanja kreditnih bodova

**KT**  Kreditna tačka

**SK**  Savjet za kvalifikacije

**NSO**  Nacionalni savjet za obrazovanje

**IVET** Inicijalno stručno obrazovanje

**CVET**  Kontinuirano stručno obrazovanje

**ISCED**  Internacionalna standardna klasifikacija obrazovanja

# Uvod

Preporuke brzog razvoja novih znanja i tehnologija, uticaj digitalizacije, česte promjene zahtjeva i potreba tržišta rada i rastuća težnja za visokokvalifikovanom radnom, proces globalizacije i demografski trendovi nameću nužnost uspostavljanja fleksibilnog sistema stručnog obrazovanja, sa uspostavljenim sistemom osiguranja kvaliteta, sa različitim putevima obrazovanja i mogućnostima za napredovanje, koje promoviše i podstiče kvalitet i izvrsnost u razvoju znanja i vještina za potpuno ostvarivanje ličnog potencijala u kontekstu razvoja karijere. Usmjerenost na cjeloživotno učenje treba da omogući pojedincu lakši prelazak iz svijeta obrazovanja u svijet rada, bolji položaj pojedinca na tržištu rada ili u nastavku obrazovanja, sa mogućnošću da vrednuje svoja ranije stečena znanja i vještine i tako poboljšava svoj položaj na tržištu rada.

Obrazovan pojedinac koji je spreman da stalno unapređuje svoja znanja može odgovoriti na promjenljive zahtjeve tržišta rada i društva lakše ostvaruje svoj potencijal kao samouvjereni, aktivni građanin. Vještine stečene u toku obrazovanja su sredstvo za zapošljivost, za kvalitetno obavljanje poslova; posjedovanje vještina koje se stiču u toku obrazovanja u velikoj mjeri utiču na konkurentnost i sposobnost inovacije. Čvršće povezivanje obrazovanja i biznisa kroz različite oblike saradnje unapređuje efikasnost i efektivnost stručnog obrazovanja.

Podržavanje mobilnosti u učenju, razumijevanje drugih kultura, korišćenje informacionih tehnologija, poznavanje stranih jezika, neophodni su za uspješno građenje karijeru na promjenljivom tržištu rada i veću zapošljivost. Sistem stručnog obrazovanja treba da slijedi potrebe i prioritete privrede i usklađenosti obrazovanja i potreba poslodavaca, ali i potrebe pojedinca i društva u cjelini, i sprovodi mjere i aktivnosti kako bi se svakom pojedincu pomoglo da se što bolje snađe na tržištu rada.

Kvalifikacije, razvijene u saradnji sa poslodavcima, bazirane na kompetencijama i ishodima učenja, mogućnost postupnosti u njihovom sticanju i mladim i odraslim, podsticajno okruženje za učenje, uključujući učenje utemeljeno na radu, individualizacija u procedu nastave i učenja, sa ojačanom ulogom nastavnika garancija su kvaliteta i atraktivnosti stručnog obrazovanja koje je prvi izbor učenika.

Realizacija ciljeva i Ključna aktivnost u Strategiji razvoja stručnog obrazovanja (2020-2024) predstavlja nastavak prethodno planiranih i realizovanih aktivnosti, definisanih u Strategiji razvoja stručnog obrazovanja (2015-2020) i odgovarajućim akcionim planovima u cilju unapređenja inicijalnog i kontinuiranog stručnog obrazovanja, koje će omogućiti sticanje svakom pojedincu znanja, vještina i kompetencija, potrebnih za zapošljivost, profesionalni i lični razvoj i socijalnu uključenost.

# 2. Analiza stanja

## 2.1. Socio-ekonomska kretanja i makroekonomske projekcije za period poslije 2020. godine

Crna Gora je zemlja sa višim srednjim dohotkom na Balkanu, sa manje od 650.000 stanovnika. Najnoviji izvještaj o razvoju po mjeri čovjeka ocjenjuje Crnu Goru kao zemlju koja ima visok stepen razvoja po mjeri čovjeka i daje joj 48. mjesto među 188 analiziranih zemalja[[1]](#footnote-1). Od sticanja nezavisnosti 2006. godine, otvorena privreda zemlje tijesno prati poslovni ciklus u Evropi, uz dodatnu činjenicu da je zemlja usvojila euro kao svoju zvaničnu valutu od 2002. godine. Ekonomija je pokazivala visoke stope rasta do 2008. godine (5%), oštar pad vezan za Veliku recesiju (-5,7% u 2009. godini) i spori povratak na solidne stope rasta tek posljednjih nekoliko godina (4% za 2017. godinu, sa projektovanom stopom rasta od oko 3% 2018. godine, pa do 2020. godine)[[2]](#footnote-2).

Crna Gora je zemlja kandidat za članstvo u EU. Evropska komisija je naznačila 2025. godinu kao mogući datum pristupanja. Pregovori o pristupanju otvoreni su u junu 2012. godine. Do sada je otvoreno 32 od 33 pregovaračkih poglavlja, od kojih su 3 privremeno zatvorena. Prema godišnjoj ocjeni EU o napretku u pogledu sposobnosti Crne Gore da preuzme obaveze po osnovu članstva, država je ostvarila dobar nivo pripreme u oblastima kao što su spoljna, bezbjednosna i odbrambena politika, ali je u ranoj fazi u pogledu socijalne politike i zapošljavanja. Crna Gora je ostvarila napredak u implementaciji revidiranih VET programa zasnovanih na ishodima učenja, revidiranim politikama upisa, a uvođenje praktičnog učenja mora se održavati i osigurati na svim nivoima obrazovanja[[3]](#footnote-3). Preporuka Evropske komisije je da Crna Gora nastavi sa reformom kurikuluma u osnovnom i srednjem obrazovanju, uz akcenat na osnovnim i transverzalnim vještinama i ishodima učenja[[4]](#footnote-4).

Procjene EK o Programu ekonomskih reformi iz aprila 2018. godine su da Crna Gora ostvaruje dobar napredak u procesu pridruživanja Evropskoj uniji. Neusklađenost vještina na nivou srednjeg i visokog obrazovanja i nedostatak radnih mjesta ostaju ključni izazov za inkluzivni rast i konkurentnost u Crnoj Gori.

Zaključci Ekonomskog i finansijskog dijaloga iz maja 2019. godine obuhvataju preporuke kojima se Crna Gora poziva da poveća učešće na tržištu rada, posebno mladih, žena i nisko kvalifikovanih, jačanjem aktivnosti za usavršavanje i prekvalifikaciju. Preporuka je i da treba uspostaviti čvrst mehanizam praćenja i evaluacije primjene i rezultata praktičnog učenja u stručnom i visokom obrazovanju. Ove preporuke osnov su, pored ostalog, za pripremu Programa ekonomskih reformi za period 2020-2022. godina.

Statistički podaci ukazuju na transformaciju ekonomskog razvoja Crne Gore sa tradicionalnih industrijskih ka uslužnim sektorima. U takvim ukolnostima sektor mala i srednja preduzeća ima značajniju ulogu. Prema podacima MONSTAT broj mikro, malih i srednjih preduzeća i zaposlenih bilježi kontinuiran rast, gdje je samo u 2018. godini registrovano 10,38% više preduzeća u odnosu na 2017. godinu, dok je ukupan broj zaposlenih povećan za 6,38%. Učešće MSP u ukupnoj zaposlenosti iznosi 76,34% (podatak iz 2017. god.)

Mala i srednja preduzeća (MSP) predstavljaju u Crnoj Gori ogromnu većinu svih preduzeća, učestvuju sa više od tri četvrtine u ukupnoj zaposlenosti (prosjek EU: dvije trećine) i doprinose sa 65% ukupnoj dodatoj vrijednosti. Broj malih i srednjih preduzeća porastao je za 20% od 2010. Potencijal malih i srednjih preduzeća trebalo bi da bude glavni pokretač kreiranja radnih mjesta. Ekonomska diverzifikacija je suviše mala i potrebno je više učiniti kako bi se ponudile ciljane finansijske i nefinansijske usluge za podršku poslovanju, uključujući razvoj preduzetništva[[5]](#footnote-5)

Crna Gora ostvarila je  ekonomski rast od 4,7% u 2017. godini,  odnosno 4,8% u 2018. godini. Procijenjeni potencijalnii rast za 2019. godinu je oko 3,1%.  Ekonomski rast odrazio se i na indikatore tržišta rada. Tako tržište rada tokom 2018. bilježi pozitivna kretanja, pa je broj zaposlenih, prema administrativnim podacima, porastao za 4,3%, Najveći rast zaposlenosti zabilježili su sektori: građevinarstva (12,5%), saobraćaja (6,8%) i turizma (6,6%)[[6]](#footnote-6).

Stopa registrovane nezaposlenosti na kraju decembra 2018. godine iznosila je 17,8%, tj. 4,3 procentna poena niže u odnosu na isti mjesec prethodne godine. (decembar 2017-22,09%). Prema Anketi o radnoj snazi, stopa zaposlenosti 15+ zaposlenost u 2018. godini je porasla sa 45,9 % na 47,5%, što je prosječno 8.200 novozaposlenih, dok je stopa nezaposlenosti iznosila 15,2%, što je na najnižem nivou od 2006. godine.

Stopa aktivnosti je takođe bila na rekordno visokom nivou, u poslednjih 10 godina, od 56,0%, a veća je za 1,3 procentna poena u odnosu na 2017. godinu, pa se tokom 2018. godine na tržište rada prosječno priključilo 6.700 lica.

Pozitivna kretanja na tržištu rada nastavljaju se i u 2019. Prema administrativnim podacima, prosječan broj zaposlenih za 7 mjeseci 2019. bio je 203.138, što je za 16.372 više u odnosu na prosječan broj zaposlenih za 7 mjeseci 2018. godine, odnosno veći je za  8,7%. U julu 2019. godine broj zaposlenih je bio 215.181, što je u odnosu na jul 2018. godine više za 21.096 zaposlenih ili za 8,8% 2019. godine.

Broj nezaposlenih na dan 2. septembar 2019. godine je 34.212., što je 14,3% manje nego u istom periodu prethodne godine. Stopa registrovane nezaposlenosti 14,75% (na isti dan prethodne godine 17,21%) je iznosila 16,0%, što je za 3 procentna poena niže u odnosu na isti dan prethodne godine.

Makroekonomske projekcije predviđaju dalji ekonomski rast pa samim tim i zaposlenost će prosječno godišnje rasti za oko 1,5%, dok se očekuje smanjenje stope nezaposlenosti sa 14,7% u 2019. na 13,7% u 2022. godini.

U cilju povećanja efikasnosti aktivne politike zapošljavanja Zavod za zapošljavanje Crne Gore realizuje programe obrazovanja i osposobljavanja nezaposlenih lica, javne radove, programe pružanja pomoći mladima da steknu prvo praktično iskustvo, odnosno programe stimulisanja prvog zapošljavanja i finansiranja zarada pripravnika, stimulisanja zapošljavanja mladih na sezonskim poslovima i druge programe. U cilju povećanja samozapošljavanja realizuju se programi stimulisanja preduzetništva, kroz dodjelu kredita za samozapošljavanje nezaposlenih lica i obuku za preduzetnike i lica koja započinju biznis. Zavod je, u saradnji sa organizatorima obrazovanja odraslih, tokom 2019. godine realizovao programe obrazovanja i osposobljavanja, za nešto više od 750 nezaposlenih lica. Programi sticanja stručnih kvalifikacija realizovani su za 420, a programi sticanja znanja i vještina za 330 nezaposlenih lica.

## 2.2. Zakonski i institucionalni okvir u kome se realizuje stručno obrazovanje

Sistem stručnog obrazovanja i vaspitanja u Crnoj Gori uređen je setom zakona: Zakon o stručnom obrazovanju („Sl. list RCG“, br. 64/02, 49/07, „Sl. list CG“, br. 45/10, 37/13 i 39/17), Opšti zakon o obrazovanju i vaspitanju („Sl. list RCG“, br. 64/02, 31/05, 49/07 i „Sl. list CG“, br. 04/08, 21/09, 45/10, 45/11, 37/13, 39/17), Zakon o obrazovanju odraslih („Sl. list RCG“, br. 64/02 i 49/07 i „Sl. list CG“, br. 04/08, 21/09, 20/11, 39/17), Zakon o nacionalnim stručnim kvalifikacijama („Sl. list CG“, br. 80/08), Zakon o vaspitanju i obrazovanju djece sa posebnim obrazovnim potrebama („Sl. list RCG“, br. 80/04 i „Sl. list CG“, br. 45/10), Zakon o nacionalnom okviru kvalifikacija („Sl. list CG“, br. 80/10, 46/16), kao i Zakonom o priznavanju inostranih obrazovnih isprava i izjednačavanju kvalifikacija („Sl. list CG“, br. 57/11, 46/16).

Ministarstvo prosvjete je zaduženo za planiranje, implementaciju i unapređenje obrazovne politike. Radi pomoći u donošenju odluka osnovani su Nacionalni savjet za obrazovanje, Savjet za visoko obrazovanje i Savjet za kvalifikacije. Nadležnosti ovih savjeta, kao i njihov sastav uređen je odgovarajućim zakonima.

Zavod za školstvo definiše i obezbjeđuje kvalitet obrazovanja u vrtićima i školama, obavlja razvojne, savjetodavne i istraživačke aktivnosti na douniverzitetskom obrazovanju.

Centar za stručno obrazovanje zadužen je za razvoj, savjetodavnu podršku i istraživanje u stručnom obrazovanju mladih i odraslih.

Eksternu provjeru znanja, vještina i kompetencija na završetku pojedinih ciklusa osnovnog obrazovanja, ispita na završetku četvorogodišnjeg srednjeg obrazovanja, kao i provjere radi sticanja nacionalne stručne kvalifikacije sprovodi Ispitni centar.

Obrazovni sistem u Crnoj Gori (slika 1) čini predškolsko, osnovno, opšte srednje obrazovanje (gimnazije), stručno obrazovanje i visoko obrazovanje. Stručno obrazovanje realizuje seu47 javnih srednjih škola (gimnazije, stručne i mješovite škole) i 3 resursna centra (radi obrazovanja učenika sa posebnim obrazovnim potrebama).


Srednje stručno obrazovanje u Crnoj Gori se realizuje u skladu sa odredbama Opšteg zakona o obrazovanju i vaspitanju i odredbama Zakona o stručnom obrazovanju. Stručno obrazovanje se realizuje kao:

* niže stručno obrazovanje (u trajanju od dvije godine), čijim završetkom se stiče kvalifikacija nivoa nižeg stručnog obrazovanja;
* srednje stručno obrazovanje (u trajanju od tri ili četiri godine), čijim završetkom se stiče kvalifikacija nivoa srednjeg stručnog obrazovanja u trajanju od tri odnosno četiri godine;
* više stručno obrazovanje (u trajanju do dvije godine, kao nastavak srednjeg stručnog obrazovanja), čijim završetkom se stiče kvalifikacija nivoa višeg stručnog obrazovanja.

Stručnom obrazovanju pripada i umjetničko obrazovanje, čijim završetkom se stiče kvalifikacija nivoa srednjeg stručnog obrazovanja u trajanju od četiri godine, kao i majstorski ispit. Stručno obrazovanje realizuje se i na albanskom jeziku u 3 srednje mješovite škole u opštinama Plav i Ulcinj i Tuzi.

Zakonom o nacionalnom okviru kvalifikacija utvrđena su tri tipa kvalifikacija: kvalifikacija nivoa obrazovanja, stručna kvalifikacije i druge kvalifikacije. Kvalifikacije nivoa obrazovanja stiču se završetkom obrazovnih programa formalnog obrazovanja, potvrđuju se diplomom i omogućavaju uključivanje na tržište rada kao i nastavak obrazovanja. Pored toga, završetkom obrazovnog programa stiče se dvije ili više stručnih kvalifikacija, u zavisnosti od toga da li je obrazovni program urađen na osnovu dva ili više standarda zanimanja i standarda kvalifikacije. Stručne kvalifikacije, koje se potvrđuju sertifikatom, stiču se završetkom odgovarajućih modula obrazovnog programa, provjerom nakon završenog programa obrazovanja, direktnom provjerom ranije stečenih znanja ili priznavanjem inostranih setifikata o stečenoj stručnoj kvalifikaicji u skladu sa zakonom. Stručne kvalifikacije omogućavaju uključivanje na tržište rada i mogu biti uvažene u sticanju kvalifikacije nivoa obrazovanja.

**Slika 1:** Obrazovni sistem u Crnoj Gori



Najvažnije izmjene u Zakonu o stručnom obrazovanju u 2017. godini su:

Zakon o stručnom obrazovanju omogućava da se praktično obrazovanje realizuje u školi ili kod poslodavca, kada poslodavac ustupa svoj prostor, sve ostale aktivnosti su u nadležnosti škole (tzv. školski oblik). Odredbe Zakona o stručnom obrazovanju omogućavaju da poslodavac bude nadležan za praktično obrazovanje u cjelini, to je tzv. dualno obrazovanje ili praktično obrazovanje kod poslodavca.

Imajući u vidu značaj saradnje sa poslodavcima u realizaciji praktičnog obrazovanja, kao i potrebe obezbjeđenja kvaliteta u njegovoj realizaciji Izmjenama Zakona utvrđeno je da, kada je za organizaciju, realizaciju i vrednovanje postignuća učenika na praktičnom obrazovanju zadužen poslodavac, materijalno-tehničke i kadrovske uslove koje treba da ispunjava poslodavac da bi mogao obrazovati učenika, utvrđuje Centar za stručno obrazovanje. (Do tada važeće rješenje u Zakonu je da uslove kod poslodavca treba da utvrđuje reprezentativno udruženje poslodavaca. Nakon školske 2008/2009. godine nije bilo učenika u dualnom obrazovanju pa je, s obzirom na iskustva u realizaciji dualnog obrazovanja, kao i potrebu da se stvore što bolji uslovi za pokretanje dualnog obrazovanja, predloženo da uslove kod poslodavca utvrđuje Centar.)

Druga značajna novina koja je uvedena, a koja ide ususret rasterećenju obaveza za poslodavca, davanju olakšica poslodavcima i podsticaj da se aktivno uključe u praktično obrazovanje učenika je da učenik u dualnom obrazovanju ne ostvaruje prava iz radnog odnosa. Naime, Izmjenama Zakona definisano je da se budžetom Ministarstva obezbjeđuju sredstva za naknade učenicima prvog i drugog razreda u dualnom obrazovanju. Naknade u trećem razredu su obaveza poslodavca. Naknada učeniku u dualnom obrazovanju je za prvi razred najmanje 10% prosječne neto zarade, najmanje 15% za drugi razred i najmanje 20% u trećem razredu. (Do tada važeće rješenje je da se naknada koji učeniku uplaćuje poslodavac računala u odnosu na bruto zaradu.) Takođe, Izmjenama Zakona utvrđeno je da u dualnom obrazovanju poslodavac nema obavezu da učeniku uplaćuje penzijsko i zdravstveno osiguranje, kako je do sada bilo propisano Zakonom.

Kriterijumi za upis u srednju školu dopunjeni su u smislu da se utvrdi minimalan broj bodova koje je potrebno ostvariti za učenike gimnazija i četvorogodišnjih stručnih škola.

Izmjenama Zakona utvršeno je da stručni ispit, umjesto dosadašnjih četiri ispita, polažu tri. Svi učenici iz opšteobrazovnog dijela stručnog ispita polažu crnogorski ili maternji jezik i književnost. Učenici biraju matematika, ili prvi strani jezik, u skladu sa obrazovnim programom. Matematika ili strani jezik mogu da se polažu na osnovnom i višem nivou. Stručni dio ispita čini stručno-teorijski predmet, odnosno stručna teorija. Učenici koji polažu eksterni stručni ispit neće, kao do sada, raditi stručni rad; to će raditi učenici koji su se odlučili da idu na tržište rada i polažu interni stručni ispit.

Navedene izmjene omogućiće da stručni ispit bude u potpunosti eksteran, u organizaciji Ispitnog centra. Zbog izrade stručnog rada ovo do sada nije bilo moguće bilo realizovati u potpunosti.

Nadležnosti Državne komisije za stručni ispit su proširene. Državna komisija će obrazovati predmetne komisije za pojedine nastavne predmete koji se polažu na stručnom ispitu, na prijedlog Ispitnog centra. Ove komisije će predlagati Državnoj komisiji sadržaj ispitnog materijala (test, esej, ispitna pitanja, ispitni listići i dr.). Državna komisija će obrazovati komisiju za ocjenjivanje učenika po prigovoru na ocjenu na stručnom ispitu.

U odredbama koje se odnose na majstorski ispit, izmjenama Zakona je propisano da pripremu kandidata, pored škole, udruženja i poslodavaca, može da vrši i licencirani organizator obrazovanja odraslih. Komisiju za polaganje majstorskog ispita formira Centar za stručno obrazovanje.

Kako bi se omogućilo licima sa posebnim obrazovnim potrebama, osipnicima i odraslim da napreduju u skladu sa svojim mogućnostima odnosno da postupno stiču kvalifikaciju nivoa obrazovanja, pojašnjena je odredba koja se odnosi na obrazovne programe. Obrazovni programi se modularizuju. Imajući to u vidu, izmjenama Zakona utvrđeno je da završetkom pojedinih modula i polaganjem dopunskih, odnosno diferencijalnih ispita u skladu s obrazovnim programom, i polaganjem ispita na kraju obrazovanja učenik može steći kvalifikaciju nivoa obrazovanja.


## 2.3. Osvrt na stručno obrazovanje u prethodnom četvorogodišnjem periodu

**Brojno stanje**


U školskoj 2019/2020. godini u srednjem obrazovanju ima 27.302 učenika. Po programima stručnih škola obrazuje se 18.840 učenika. Broj učenika koji je završio osnovnu školu u školskoj 2018/2019. godini je 6.996.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sektor** | **2016/2017.** | | | **2017/2018.** | | | **2018/2019.** | | | **2019/2020.** | | |
| **III** | **IV** | **G** | **III** | **IV** | **G** | **III** | **IV** | **G** | **III** | **IV** | **G** |
| **Inženjerstvo, proizvodnja i građevinarstvo** | 177 | 1.037 |  | 263 | 1.034 |  | 558 | 531 |  | 607 | 449 |  |
| **Poslovanje, administracija i pravo** | 72 | 1.179 |  | 23 | 1.085 |  | 127 | 920 |  | 172 | 890 |  |
| **Usluge** | 397 | 1.156 |  | 451 | 1.167 |  | 862 | 844 |  | 740 | 812 |  |
| **Informacione i komunikacione tehnologije** |  | 240 |  |  | 239 |  |  | 309 |  |  | 307 |  |
| **Opšti programi i kvalifikacije** |  |  | 2.425 |  |  | 2.385 |  |  | 2.063 |  |  | 1.950 |
| **Poljoprivreda, šumarstvo, ribarstvo i veterinarstvo** |  | 122 |  |  | 151 |  | 13 | 90 |  | 24 | 51 |  |
| **Umjetnost i humanističke nauka** |  | 171 |  |  | 162 |  |  | 179 |  |  | 111 |  |
| **Zdravstvo i socijalna zaštita** |  | 674 |  |  | 695 |  |  | 717 |  |  | 646 |  |
| **UKUPNO** | **646** | **4.579** | **2.425** | **737** | **4.533** | **2.385** | **1.560** | **3.590** | **2.063** | **1.543** | **3.266** | **1.950** |
| **7.650** | | | **7.655** | | | **7.213** | | | **6.759** | | |
| **Ukupno učenika završilo osnovnu školu** | **7.768** | | | **7.861** | | | **7.411** | | | **6.988** | | |

Tabela 1: Broj učenika prvog razreda srednjih škola po nivoima i oblastima



Grafik 1: Broj učenika u obrazovnim programima u trogodišnjem po ISCED sektorima



Grafik 2: Procenat učenika u obrazovnim programima u trogodišnjem po ISCED sektorima

**UKUPAN BROJ UČENIKA U SREDNJIM ŠKOLAMA**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sektor** | **2016/2017.** | | | **2017/2018.** | | | **2018/2019.** | | | **2019/2020.** |  |  |
| **III** | **IV** | **G** | **III** | **IV** | **G** | **III** | **IV** | **G** | **III** | **IV** | **G** |
| **Inženjerstvo, proizvodnja i građevinarstvo** | 430 | 3.769 |  | 548 | 3.780 |  | 947 | 3.339 |  | 1345 | 2.860 |  |
| **Poslovanje, administracija i pravo** | 147 | 4.760 |  | 124 | 4.551 |  | 193 | 4.239 |  | 298 | 3.975 |  |
| **Usluge** | 1.040 | 4.291 |  | 1.125 | 4.366 |  | 1.612 | 4.114 |  | 1.919 | 3.800 |  |
| **Informacione i komunikacione tehnologije** |  | 820 |  |  | 843 |  |  | 972 |  |  | 1.056 |  |
| **Opšti programi i kvalifikacije** |  |  | 9.090 |  |  | 9.103 |  |  | 8.842 |  |  | 8.456 |
| **Poljoprivreda, šumarstvo, ribarstvo i veterinarstvo** |  | 392 |  |  | 437 |  | 13 | 410 |  | 37 | 362 |  |
| **Umjetnost i humanističke nauka** |  | 559 |  |  | 595 |  |  | 612 |  |  | 557 |  |
| **Zdravstvo i socijalna zaštita** |  | 2.361 |  |  | 2.523 |  |  | 2605 |  |  | 2.637 |  |
| **UKUPNO** | **1.617** | **16.952** | **9.090** | **1.797** | **17.095** | **9.103** | **2.765** | **16.291** | **8.842** | **3.599** | **15.247** | **8456** |
| **27.659** | | | **27.995** | | | **27.898** | | | **27.302** | | |

Tabela 2: Ukupan broj učenika po nivoima i ISCED sektorima

**Kvalifikacije i obrazovni programi**

Obrazovni programi stručnog obrazovanja na osnovu kojih se stiče javno važeće obrazovanje formiraju se na osnovu više standarda zanimanja. Na osnovu standarda zanimanja pripremaju se standardi stručnih kvalifikacija, na osnovu njih se pripremaju kvalifikacije nivoa obrazovanja. Standard zanimanja priprema se u saradnji sa poslodavcima i predstavlja vezu sa potrebama tržišta rada. Kompetencije i ključni poslovi iz standarda zanimanja se objedinjavaju i metodološkim „prevode“ u ishode učenja i jedinice kvalifikacije u standardu kvalifikacije i predstavlja osnov za izradu obrazovnog programa. Standard kvalifikacije nivoa obrazovanja nastaje grupisanjem više standarda stručnih kvalifikacija, tako što od jedinica kvalifikacija nastaju moduli i predstavlja osnov za izradu obrazovnog programa. Ovi dokumenti sadrži: opšte informacije o kvalifikaciji,strukturu kvalifikacije,jedinice kvalifikacije, ostale informacije o kvalifikaciji, referentne podatke.

Obrazovni programi vrednuju se kreditnim tačkama i sadrže predmete i module.

U periodu od 2003. godine do 2012. godine urađena su 102 obrazovna programa nižeg, srednjeg i višeg stručnog obrazovanja sa sadržajima i formativnim i socijalizacijskim ciljevima. U periodu od 2013. do 2016. godine urađeno je osam modularizovanih i kreditno vrednovanih obrazovnih programa. U okviru Projekta IPA „Modernizacija obrazovnih programa u stručnom obrazovanju i obuka nastavnika”, uz učešće predstavnika obrazovnih ustanova I institucija I podršku međunarodnih eksperata, izvršene su izmjene metodoloških dokumenata koji se odnose na strukturu standarda zanimanja, standarda kvalifikacija, standarda kvalifikacije nivoa obrazovanja, ispitnih kataloga i izradu obrazovnih programa koji se baziraju na ishodima učenja. Ova dokumenta su usvojena od strane Nacionalnog savjeta za obrazovanje u decembru 2016. godine.

Na osnovu unaprijeđenih metodolopkih dokumenata, za školsku 2017/2018. godinu pripremljeno je 10 modularizovanih programa, u školskoj 2018/2019. godini pripremljeno je 16 obrazovnih programa. Za školsku 2019/2020. godinu pripremljeno je 13 novih obrazovnih programa od čega je 8 programa u četvorogodišnjem trajanju, 5 u trogodišnjem. Pored toga, pripremljena su i tri obrazovna programa za učenike sa posebnim obrazovnim potrebama.

Obrazovni program omogućava sticanje kvalifikacije nivoa obrazovanja, sa mogućnošću sticanja više stručnih kvalifikacija različitog i/ili istog nivoa. Sticanje kvalifikacija nivoa obrazovanja i stručnih kvalifikacija omogućava modularna organizovanost obrazovnih programa. Moduli se definišu na osnovu analize standarda zanimanja i standarda kvalifikacije. Na osnovu analize standarda zanimanja i standarda kvalifikacije određuje se koje module učenik odnosno polaznik mora savladati da bi dobio odgovarajuću stručnu kvalifikaciju i kvalifikaciju nivoa obrazovanja, što se definiše obrazovnim programom.

U periodu od 2016. do 2019. godine urađeno je: 131 standard zanimanja, 128 standarda stručnih kvalifikacija, 38 standarda kvalifikacije nivoa obrazovanja, 29 ispitnih kataloga za provjeru radi sticanja stručnih kvalifikacija, 42 modularizovana i kreditno vrednovana obrazovna programa, uključujući tri prilagođena modularizovana i kreditno vrednovana obrazovna programa za učenike s posebnim obrazovnim potrebama.

Preporuke:

* Unapređenje mehanizmama za istraživanje potreba tržišta rada.
* Obezbjeđivanje relevantnih informacija o potrebama poslodavaca i pravcima razvoja djelatnosti na osnovu kojih se kreira obrazovna ponuda.
* Povećanje interesovanja poslodavaca za aktivno uključivanje u razvoj kvalifikacija.
* Karijerno vođenje i savjetovanje učenika osnovnih škola.

**Ispiti na završetku obrazovanja**

U školskoj 2018/2019. godini maturski ispit je položilo 1.847 učenika, eksterni stručni ispit je položilo 3.145 učenika i interni stručni ispit je položilo 1.760 učenika.

**Vještine i tržište rada**

U skladu s principima Nacionalnog okvira kvalifikacija, do sada je, od donošenja Zakona, urađeno i usvojeno na Savjetu za kvalifikacije 226 standarda kvalifikacija, baziranih na ishodina učenja i to 50 standarda kvalifikacija nivoa obrazovanja i 176 standarda stručnih kvalifikacija. U 2019. godini usvojeno je ukupno 65 standarda kvalifikacija i to 50 standarda stručnih kvalifikacija i 15 standarda kvalifikacije nivoa.

Po sektorima usvojeno je:

* Sektor Građevinarstvo i uređenje prostora: 10 standarda stručnih kvalifikacija, 3 standarda kvalifikacija nivoa obrazovanja
* Sektor Poljoprivreda, prehrana i veterina: 6 standarda stručnih kvalifikacija, 2 standarda kvalifikacija nivoa obrazovanja
* Sektor Rudarstvo, metalurgija i hemijska industrija: 5 standarda stručnih kvalifikacija, 2 standarda kvalifikacija nivoa obrazovanja
* Sektor Zdravstvo i socijana zaštita: 4 standarda stručnih kvalifikacija, 2 standarda kvalifikacija nivoa obrazovanja
* Sektor Usluge: 1 standard stručne kvalifikacije, 2 standarda kvalifikacija nivoa obrazovanja
* Sektor Humanistika i umjetnost: 21 standard stručne kvalifikacije, 2 standarda kvalifikacija nivoa obrazovanja
* Sektor Interdisciplinarna područja: 3 standarda stručnih kvalifikacija, 1 standard kvalifikacije nivoa obrazovanja
* Sektor Turizam, trgovina i ugostiteljstvo: 1 standard kvalifikacije nivoa obrazovanja

U dokumentu Mjerenje neusklađenosti tržišta rada i sistema obrazovanja u partnerskim državama[[7]](#footnote-7) koje je uradila European Training Foundation (ETF), navedeno je da analiza dosadašnjih kretanja na tržištu rada ukazuje na to da je tranzicija imala presudan uticaj na isti s obzirom na strukturne promjene koje je uzrokovala u mnogim segmentima ekonomije. Sve manji udio zapošljavanja u industriji u odnosu na sve veće učešće uslužnog sektora u bruto domaćem proizvodu doveli su do pada tražnje za određenim zanimanjima u industriji; generalno, navedeno je produžilo vrijeme traženja posla, dugoročna nezaposlenost sa tipičnim odlikama strukturne nezaposlenosti, u kombinaciji sa povećanom tražnjom za vještinama i kompetencijama u uslužnom sektoru. Niska stopa aktivnosti radne snage ukazuje na još nedovoljno korišćen ljudski potencijal. S druge strane, nedovoljna aktivnost, mobilnost, stručnost i motivisanost domaće radne snage uzroci su značajnog zapošljavanja stranih radnika što, zajedno sa neformalnim radom, ukazuje na još uvijek nedovoljnu fleksibilnost tržišta rada. Iako je prošle godine bilo pozitivnih trendova, učinkovitost tržišta rada još uvijek odlikuju visoka nezaposlenost među mladima, slabo učešće žena i izražena dugoročna nezaposlenost. Tipične manifestacije strukturne neusklađenosti ponude i tražnje mogu da se opišu na sljedeći način:

* postoji tražnja za radnicima određenih profila, ali obrazovni sistem ne produkuje dovoljan broj takvih profila, prvenstveno zbog nezainteresovanosti učenika/studenata za sticanje obrazovanja za te profile;
* postoji tražnja za radnicima određenih profila, i postoji dovoljna ponuda tih profila na tržištu rada, ali se radna mjesta ne popunjavaju - postoji ponuda određenih profila, ali tražnja za radnicima tih profila nije dovoljna.

U ovom dokumentu je dalje navedeno da regionalna strukturna nezaposlenost i visoka stopa dugoročne nezaposlenosti i dalje predstavljaju dominantne probleme. Neusklađenost obrazovnog sistema i tržišta rada ispoljena je na nivou srednjeg i visokog obrazovanja, a proističe iz prevelike tranzicije iz srednjeg stručnog obrazovanja u visoko obrazovanje i na programe koji su manje relevantni za potrebe tržišta rada. Čini se da je višak ponude visokoškolaca, posebno u slabo traženim stručnim oblastima na tržištu rada kao što su pravo, ekonomija i humanističke nauke, razlog za visok udio nezaposlenosti među diplomcima. Skoro jedna trećina novijih diplomaca obavlja posao koji nije dobro povezan s njihovom strukom. Uz to, blizu polovine novijih diplomaca izloženo je vertikalnoj neusklađenosti, pri čemu jedna trećina posjeduje kvalifikacije koje nadmašuju potrebe datog radnog mjesta[[8]](#footnote-8).

Preporuke

* Potrebno je raditi na jačanju kapaciteta sektorskih komisija, sprovoditi istraživanja i analize kojima bi se predviđale buduće potrebe za kvalifikacijama, utvrđivale nedostajuće vještine i kvalifikacije i na taj način omogućio brži odgovor obrazovanja na potrebe tršišta rada i društva u cjelini.

**Praktično obrazovanje / Učenje uz rad**

Zakonom o stručnom obrazovanju definisano je da stručno obrazovanje obavljaju škole (školski oblik) ili poslodavac zajedno sa školom (obrazovanje kod poslodavca, tzv. dualni oblik). U školskom obliku praktična nastava se realizuje u objektima škole (školska radionica, kabinet, laboratorija, školska ekonomija, učenička zadruga) ili i u objektima škole i izvan škole (preduzeće, ustanova i samostalna radnja). Za obrazovanje i provjeru postignuća učenika na praktičnoj nastavi u školskom obliku zadužena je škola.

Ukoliko stručno obrazovanje obavljaju poslodavci i škole zajedno, uslove koje poslodavac mora da ispunjava za obavljanje praktičnog obrazovanja u pogledu obrazovanja lica koja obrazuju učenike i opreme utvrđuje komisija koju obrazuje Centar za stručno obrazovanje u skladu sa zakonom. Nivo postignuća praktičnog obrazovanja učenika koji se obrazuje kod poslodavca provjeravaju poslodavac i škola, na kraju svake nastavne godine.

Interesovanje za stručne škole, za programe u trogodišnjem trajanju je u porastu poslednjih godina. Broj učenika na programima u trogodišnjem trajanju u u školskoj 2015/2016. godini bio je 1.654, školske 2018/2019. godine 2.765 učenika.

U školskoj 2016/2017. godini upisano je u prvi razred u programe u trogodišnjem trajanju 566 učenika, školske 2017/2018 - 727 učenika i školske 2018/2019. godine upisan 1.561 učenik.

U školskoj 2016/2017. godini 277 učenika se obrazuje u dualnom obliku obrazovanja kod oko 100 poslodavca. U školskoj 2017/2018. godini u dualnom obliku obrazovanja bilo je 570 učenika i oko 200 poslodavaca. Od 79 učenika koji su u 2017. godini bili učenici drugog razreda, njih 53 je nastavilo obrazovanje kroz dualni oblik u trećem razredu. Prema raspoloživim podacima, oko 50% učenika trećeg razreda nastavilo je radni angažman kod poslodavca. Tekuće školske godine u dualnom obrazovanju je preko 800 učenika i oko 270 poslodavaca. Od 193 učenika koji su u školskoj 2018/1019. godini bili učenici drugog razreda, njih 134 je nastavilo obrazovanje kroz dualni oblik u trećem razredu.

U periodu od školske godine 2016. do 2019. godine, u dualno obrazovanje je uključeno 26 srednjih stručnih i mješovitih škola u Crnoj Gori.

U školskoj 2017/2018. dodijeljeno je 119 stipendija učenicima prvih razreda koji se obrazuju po obrazovnim programima za deficitarne kvalifikacije. U školskoj 2018/2019. dodijeljeno je 285 stipendija od čega je sredstva za 30 stipendija dodijelila Privredna komora. Stipendije su dodijeljene učenicima iz 27 stručnih i mješovitih škola, iz 19 opština i za 16 obrazovnih programa. Za školsku 2019/2020. godinu dodijeljeno je 266 stipendija učenicima stručnih i mješovitih škola iz 20 opština i za 20 obrazovnih programa. Privredna komora obezbjeđuje sredstva za 30 stipendija.

U realizaciju dualnog obrazovanja su uključeni samo oni poslodavci koji ispunjavaju materijalne i kadrovske uslove za realizaciju praktičnog obrazovanja konkretnog obrazovnog programa. Ispunjenost uslova utvrđuje Centar za stručno obrazovanje koji vodi registar licenciranih poslodavaca. Instruktor praktičnog obrazovanja kod poslodavca mora imati najmanje 5 godina u struci i nivo obrazovanja najmanje kao onaj za koji se obrazuje učenik. Prava i obaveze učenika u dualnom obrazovanju utvrđeni su Zakonom o stručnom obrazovanju. Učenik odnosno njegov roditelj, poslodavac i škola. Za praćenje učenika na dualnom obrazovanju i kontakte između škole i poslodavca zadužen je organizator praktičnog obrazovanja iz škole. Za instruktore praktičnog obrazovanja i organizatore stručnog obrazovanja organizuje se obuka, u skladu sa programima, akreditovanih od strane Nacionalnog savjeta.

Realizaciju dualnog obrazovanja prati Koordinaciono tijelo za praćenje dualnog obrazovanja. Čine ga predstavnici Privredne komore, Unije poslodavaca, Centra za stručno obrazovanje i Ministarstva prosvjete. Aktivnosti koje se odvijaju u školama i kod poslodavaca, vezano za dualno obrazovanje prate se u kontinuitetu. Za obuku instruktora akreditovan je na Nacionalnom savjetu za obrazovanje odgovarajući program, obuka je organizovana za 88 instruktora praktičnog obrazovanja.

Preporuke:

* Podsticanje poslodavaca za aktivno uključivanje u rad škole, posebno u dijelu obrazovanja kod poslodavaca.
* Stvaranje uslova za veću uključenost udruženja poslodavaca u utvrđivanje uslova kod poslodavca kod kojih je moguće realizivati praktično obrazovanje učenika.
* Definisati jasne procedure za licenciranje poslodavaca koji mogu realizovati praktično obrazovanje učenika.
* Obezbjeđivanje kontinuirane obuke instruktora praktičnog obrazovanja.
* Obezbjeđenje podsticaja (materijalne i nematerijalne) za poslodavce koji zapošljavaju učenike nakon završetka obrazovanja.
* Riješavanje pitanja naknada učenicima za prevoz, radnu opremu, osiguranje, ishranu i dr.
* Uspostaviti mehanizam monitoringa i evaluacije praktičnog obrazovanja kod poslodavca kao osnovnih elemenata kvaliteta praktičnog obrazovanja.

**Ključne kompetencije u stručnom obrazovanju**

U stručnom obrazovanju ključne kompetencije dostižu se kroz:

* opšteobrazovne predmete
* stručno-teorijske predmete odnosno stručne i izborne module
* vannastavne aktivnosti.

U svim obrazovnim programima postoje obavezni opšteobrazovni predmeti kojima se dostižu odgovarajuće ključne kompetencije: Crnogorski - srpski, hrvatski, bosanski jezik i književnost ili Albanski jezik i književnost, Engleski/strani jezik, Matematika, Informatika. Zastupljenost i fond časova predmeta Fizika, Hemija, Biologija, Geografija i Sociologija zavisi od oblasti. Obuku nastavnika za realizaciju programa i korišćenje modernih nastavnih metoda i novih tehnologija u nastavi i učenju sprovodi Zavod za školstvo.

Standard stručne kvalifikacije sadrži listu ključnih kompetencija koje se dostižu u svakoj jedinici kvalifikacije posebno. Obrazovni program na početku dokumenta, kao obaveznu tačku, sadrži opis kvalifikacije nivoa obrazovanja tj. ishode učenja koji se odnose na dostizanje stručnih i ključnih kompetencija.

U obrazovnom programu, u okviru razrade stručnih i izbornih modula, nalazi se tačka 10, koja se odnosi na način dostizanja ključnih kompetencija u okviru tih modula. Ne moraju se u svim modulima dostići sve ključne kompetencije ukoliko to nije moguće, ali u okviru obrazovnog programa se dostiže svih 8.

Realizovan je projekat Umrežavanje nastavnika srednjih stručnih škola u Crnoj Gori kroz uspostavljanje zajedničke internet platforme, kao podrška ETF-a. Cilj projekta je razvoj materijala i resursa za učenje putem kolaboracije nastavnika koji su objavljeni na školskom portalu i dostupni svim nastavnicima ([www.skolskiportal.edu.me](http://www.skolskiportal.edu.me/)). Trenutno projekat obuhvata 3 sektora, uključeno je 50 nastavnika. Plan je - uključiti sve nastavnike jer su obezbijeđeni tehnički uslovi za rad, obezbijeđeno je besplatno korišćenje Microsoft 365.

Uz podršku ETF-a počinje pilotiranje SELFIE alata za samoprocjenu (Self-reflection on Effective Learning by Fostering the use of Innovative Educational Technologies) kako bi se školama pomoglo da uključe digitalne tehnologije u nastavu, učenje i vrednovanje postignuća učenika.

Metodičke preporuke u obrazovnim programima upućuju nastavnike kako realizovati proces nastave i učenja, osnov je nastavni proces kroz koji se podstiču aktivnosti učenika.

Ključne kompetencije, akcentovane su u ciljevima procesa kroz:

* razvoj strategije razumijevanja i kontinuiranog učenja,
* razvoj radnih navika, planiranje sopstvenih aktivnosti,
* pronalaženje resursa uz pomoć informacionih i digitalnih sadržaja i selektovanje sadržaja,
* jačanje odgovornosti za sopstveno znanje, sposobnost objektivne samoprocjene znanja i dr.

Preporuke, integrisan u programe, upućuju nastavnika kako:

* razviti kod učenika sposobnosti da razmišlja o sopstvenom društvenom položaju i formulisanju stavova, vjerovanja i drugo, kao osnovi za učešće u društvenom životu i tolerantnom i odgovornom ponašanju;
* osposobiti učenika da razumije svoj lični i društveni identitet;
* razviti kod učenika spremnost za saradnju i timski rad, efikasne komunikacijske vještine, poštovanje drugog i drugačijeg i dr.
* razviti kod učenika sposobnosti da razmišlja o sopstvenom društvenom položaju i formulisanju stavova, vjerovanja i drugo, kao osnovi za učešće u društvenom životu i tolerantnom i odgovornom ponašanju;
* osposobiti učenika da razumije svoj lični i društveni identitet;
* razviti kod učenika spremnost za saradnju i timski rad, efikasne komunikacijske vještine, poštovanje drugog i drugačijeg i sl.

Sprovedeno je istraživanje „Analiza socio-emocionalnih i ključnih kompetencija u kurikulumima za osnovnu i srednju školu i nastavničke fakultete u Crnoj Gori. Istraživanje je, pored ostalog, pokazalo: „U kurikulumima svih nastavničnih fakulteta veoma su zanemarene socio-emocionalne i ključne kompetencije i to u oba vida: i kao razvoj socio-emocionalnih i ključnih kompetencija kod studenata (razvoj vlastitih kompetencija) i kao osposobljavanje studenata - budućih nastavnika da razvijaju socio-emocionalne i ključne kompetencije kod svojih učenika (priprema za profesiju).“

U Strategiji obrazovanja nastavnika definisana je Ključna aktivnost: Utvrđivanje minimalne zastupljenosti ključnih kompetencija u studijskim programima po kojima se obrazuju nastavnici i aktivnost: Propisati obim zastupljenosti ključnih kompetencija u studijskim programima na kojima se obrazuju nastavnici u obrazovno-vaspitnim ustanovama douniverzitetskog obrazovanja.

Razvoju ključnih kompetencija u stručnom obrazovanju (inicijalnom i kontinuiranom) treba posvetiti posebnu pažnju zbog značaja koji one podrazumijevaju u razvoju ličnosti i cjeloživotnom učenju, postavljanju temelja za zapošljivost, potrebi za uključivim i održivim razvojem, socijalnom kohezijom i daljnjim razvojem demokratske kulture. Obuka nastavnika koji treba da razumiju koncept ključnih kompetencija i da, kroz proces nastave i učenja, omoguće njihov razvoj kod učenika, je jedan od najvažnijih zadataka.

U novim obrazovnim programima koji se pripremaju u skladu sa odgovarajućom metodologijom iz 2016. godine uveden je modul Preduzetništvo kao obavezni modul u svim obrazovnim programima. Modul je zastupljen sa godišnjim fondom od 72 časa. Izvršena je obuka svih nastavnika koji realizuju ovaj modul. Urađeni su priručnici o preduzetništvu za učenike i nastavnike stručnih škola. Pored toga, Preduzeće za vježbu je uvedeno u programe iz oblasti ekonomije školske 2009/2010. godine i realizuje se kao obavezan modul u trećem razredu sa godišnjim fondom od 144 časa. Kroz rad u virtuelnim preduzećima u toku svake školske godine uključeno je oko 1.200 učenika i 60 nastavnika. U cilju boljeg funkcionisanja rada virtuelnih preduzeća, osnovan je Servis centar preduzeća za vježbu, u okviru Centra za stručno obrazovanje. Učenici i nastavnici iz crnogorskih preduzeća za vježbu osvojili su preko 30 nagrada na međunarodnim sajmovima.

Urađen je koncept „Preduzetnički klubovi u srednjim školama” koji je usvojila Vlada Crne Gore, kao model za unapređenje preduzetništva u srednjem stručnom obrazovanju. Ovaj koncept se realizuje kao vannastavna aktivnost u stručnim školama, i svake školske godine osnuje se oko 20 preduzetničkih klubova u više srednjih stručnih škola. Učenici su sa svojim preduzetničkim klubovima učestvovali na 10 međunarodnih sajmova i takmičenja i osvojili brojne nagrade. Urađen je koncept „Razvoj preduzetničkog znanja i vještina kroz slobodne aktivnosti” koji je usvojen od strane Vlade Crne Gore. Organizovana su predavanja u stručnim školama na temu iz oblasti preduzetništva. U opšteobrazovne nastavne predmete u stručnom obrazovanju uvedeni su sadržaji iz oblasti preduzetništva. Izvršena je obuka nastavnika koji realizuju ove predmete u stručnim školama.

Pored značajnog napretka koje ostvaruje sektor malih i srednjih preduzeća[[9]](#footnote-9), preduzetništvo i dalje ne predstavlja ključnu opciju kojoj teži mladi ljudi u Crnoj Gori. Prema anketi Međunarodne organizacije rada (ILO) sprovedenoj tokom 2016. godine, u Crnoj Gori većina svih zaposlenih mladih je zaposleno za platu (zaposleni) - 90.0% (92.7% među ženama i 87.6% među muškarcima). Samozaposleni mladi čine ukupno 9.9% ukupno zaposlenih, 1.5% su poslodavci, 5.1% su zaposleni za sopstveni račun i 3.3% su pomažući članovi porodice. Veći procenat manje obrazovanih mladih je samozaposleno nego što su radnici za platu, ali veći procenat mladih sa završenim visokim stepenom obrazovanja su radnici za platu u odnosu na samozaposlene. U urbanim sredinama mladi samozaposleni uglavnom biraju ovaj tip zapošljavanja da bi sebi omogućili visočija primanja (27.6% u poređenju sa 7.2% u ruralnim sredinama). U oba regiona, skoro trećina mladih je izabrala samozapošljavanje zbog nemogućnosti pronalaska posla u nekom preduzeću (30.6% u ruralnim i 27.9% u urbanim područjima).

Prema ovoj anketi, više od pola (51.8%) mladih ispitanika je još uvijek u sistemu obrazovanja (45.4% je završilo školovanje i 2.8% je napustilo prije završetka ili je bez škole). Među trenutnim učenicima/studentima, tri najpoželjnije oblasti obrazovanja su društvene nauke, biznis i pravo (33.1%), tehnika, tehnologija i građevinarstvo (14.9%) i ostale usluge (14.2%). Iako je poljoprivreda jedan od četiri glavna razvojna prioriteta Vlade, broj učenika koji su uključeni u programe, vezane za poljoprivredu i veterinu je samo 1.8%. Kada je riječ o mladim od 29 godina, jedna polovina (49.2%) je zaposlena. Oko 17% devetnaestogodišnjaka je nezaposleno i ne obrazuje se, a 29.5% među mladima koji imaju 27 godina.

U Crnoj Gori je 25.5% mladih zaposleno, (87.7% radi u sektoru usluga). Podaci iz 2015. godine pokazuju da je stopa nezaposlenosti mladih (15-24 godina) bila 34.5%, a u 2018. godini 29,4% dok je ukupna stopa nezaposlenosti bila 16.5% (15-64 godina), a u 2018. godini 15,5%. Stopa nezaposlenosti mladih je iznad prosjeka EU-28 (20.7% u 2015. godini, oko 15% u 2018. godini), ali je niža od stope nezaposlenosti mladih u zemljama regiona.

Na osnovu raspoloživih podataka može se zaključiti da je neophodno i dalje snažno promovisati i podsticati preduzetničko učenje i preduzetničku orijentaciju kao profesionalnu mogućnost kod mladih ljudi.

Preporuke:

* Promocija preduzetničkog učenja i preduzetničkih ideja kroz formalno obrazovanje, učešće na nacionalnim i međunarodnim takmičenjima.
* Kontinuirano sprovođenje obuka nastavnika radi sticanja preduzetničke kompetencije u cilju pune implementacije preduzetničkog učenja.
* Animiranje učenika radi osnivanja novih i unapređenje rada postojećih preduzetničkih klubova u stručnim školama.
* Uključivanje poslodavaca u realizaciju praktičnog obrazovanja uz rad, u realnom radnom okruženju.

**Profesionalni razvoj nastavnika**

Zakonom o stručnom obrazovanju je definisano da obrazovno-vaspitni rad u stručnom obrazovanju obavljaju: nastavnici, stručni saradnici i instruktori praktičnog obrazovanja. Centar za stručno obrazovanje i Zavod za školstvo, u skladu sa zakonom predviđenim nadležnostima, realizuju osposobljavanje i usavršavanje nastavnika i direktora stručnih škola.

Kontinuirani profesionalni razvoj nastavnika se vrši kroz programe stručnog usavršavanja. Oblici i vrste programa stručnog usavršavanja definisane su Pravilnikom o programu i organizaciji oblika stručnog usavršavanja nastavnika[[10]](#footnote-10). Osposobljavanje i usavršavanje nastavnika u stručnom obrazovanju izvodi se u dva pravca: osposobljavanje nastavnika za unapređenje pedagoških znanja i korišćenja savremenih metoda za prenošenje znanja i osposobljavanje nastavnika za unapređenje didaktičko-metodičkih znanja iz stručno-teorijskih predmeta. Osposobljavanje i usavršavanje direktora se izvodi kroz pohađanje sedam obaveznih modula i izradom završnog rada na izabranu temu. Definisane su procedure organizacije, dinamika, realizacija i nadležnosti u sprovođenju profesionalnog razvoja nastavnika u stručnom obrazovanju, kao i izvođača programa kod organizatora obrazovanja odraslih. Katalog programa stručnog usavršavanja nastavnika za period od dvije godine predlaže Zavod za školstvo, a donosi Nacionalni savjet za obrazovanje.

U Strategiji obrazovanja nastavnika (2017-2024)[[11]](#footnote-11), na osnovu analize postojećeg stanja i dostignutog nivoa razvoja obrazovnog sistema i obrazovanja nastavnika, tradicije obrazovnog sistema, primjera dobre prakse i međunarodnog upoređenja, date su prioritetne oblasti i odgovarajuće mjere kako bi se njihovim sprovođenjem unaprijedilo inicijalno i kontinuirano obrazovanje nastavnika, u skladu sa potrebom cjeloživotnog učenja.

Za izradu standarda zanimanja, standarda kvalifikacija i obrazovnih programa u periodu od 2016. do 2019. godine obučeno je oko 400 članova radnih grupa, sastavljenih od predstavnika poslodavaca, fakulteta, relevantnih ministarstava i stručnih škola. U tom periodu je izvršena obuka oko 600 nastavnika srednjih stručnih škola koji realizuju stručne i izborne module u novim modularizovanim programima, kao i obuka oko 90 direktora, pomoćnika direktora, pedagoga i psihologa, u vezi planiranja vaspitno-obrazovnog rada, vođenja nove odjeljenjske knjige i ocjenjivanja. Od školske 2017/2018. do 2019/2020. godine, obučeno je oko 120 nastavnika -koordinatora, za praćenje implementacije obrazovnih programa.

U prvih šest mjeseci 2019. godine realizovano je 12 sesija obuka po programima, akreditovanim u Katalogu stručnog usavršavanja nastavnika. Obukama je prisustvovalo ukupno 270 nastavnika. Obuke su realizovane u okviru područja rada: mašinstvo, elektrotehnika, građevina, ekonomija, zdravstvo, saobraćaj i dr. Stručno usavršavanje kod poslodavaca završilo je 136 nastavnika, takođe po akreditovanom programu Obuka nastavnika kod poslodavaca. Aktivnosti će se nastaviti u 2020. godini.

Licenciranje i relicenciranje nastavnika u Crnoj Gori uvedeno je izmjenama Opšteg zakona o obrazovanju i vaspitanju. Način i postupak izdavanja i obnavljanja dozvole za rad (licence) propisan je Pravilnikom o bližim uslovima, načinu i postupku izdavanja i obnavljanja dozvole za rad nastavniku, direktoru i pomoćniku direktora obrazovno-vaspitne ustanove.

|  |  |
| --- | --- |
| **Oblast** | **Broj nastavnika** |
| Arhitektura | 4 |
| Drugo | 15 |
| Ekonomija | 154 |
| Elektrotehnika | 89 |
| Građevina | 27 |
| Hemijska tehnologija | 18 |
| Informacione tehnologije | 4 |
| Likovna umjetnost | 8 |
| Mašinstvo | 80 |
| Metalurgija | 9 |
| Muzička umjetnost | 113 |
| Poljoprivreda | 30 |
| Pomorstvo | 18 |
| Pravo | 24 |
| Saobraćaj | 15 |
| Turizam | 36 |
| Ugostiteljstvo | 20 |
| Usluge | 9 |
| Zdravstvo | 26 |

Tabela 3: Struktura obnovljenih licenci tokom 2019. godine

po oblastima (podaci Centra za stručno obrazovanje)

|  |  |
| --- | --- |
| **Godina** | **Broj nastavnika** |
| 2016. godina | 80 |
| 2017. godina | 70 |
| 2018. godina | 40 |
| 2019. godina | 35 |

Tabela 4: Broj novih nastavnika koji su dobili prvu licencu,

period 2016-2019. (podaci Centra za stručno obrazovanje)

|  |  |
| --- | --- |
| **2016. godina** | **Broj nastavnika** |
| Prioritetne oblasti | 65 |
| Pedagogija, psihologija | 55 |
| Drugi | 143 |

|  |  |
| --- | --- |
| **2017. godina** | **Broj nastavnika** |
| Prioritetne oblasti | 63 |
| Pedagogija, psihologija | 113 |
| Drugi | 144 |

|  |  |
| --- | --- |
| **2018. godina** | **Broj nastavnika** |
| Prioritetne oblasti | 432 |
| Pedagogija, psihologija | 899 |
| Drugi | 69 |

Tabela 5: Broj nastavnika koji je učestvovao u obukama iz prioritetnih oblasti,

pedagogije i drugih oblasti ( podaci Centra za stručno obrazovanje)

Realizovan je projekat „Kontinuirani profesionalni razvoj nastavnika i instruktora u stručnom obrazovanju u Crnoj Gori” koji je Ministarstvo prosvjete, uz podršku ETF-a, sprovelo u saradnji sa Centrom za stručno obrazovanje, Privrednom komorom Crne Gore i školama. Pored ostalog, organizovana je obuka za 88 instruktora praktičnog obrazovanja koji su uključeni u Beranama, Bijelom Polju, Podgorici (dvije sesije), Baru i Herceg Novom.

Tokom 2018. godine, Zavod za školstvo je realizovao 80 programa obuke za nastavnike predškolskog vaspitanja, nastavnike osnovnih škola, gimnazija, nastavnike opšteobrazovne grupe predmeta u srednjim stručnim školama, stručne saradnike, pomoćnike direktora i direktore. Ukupno je programe obuke završilo oko 2.500 nastavnika. Urađene su obuke novoimenovanih direktora vrtića, osnovnih škola, gimnazija i srednjih stručnih škola, uključujući i direktore privatnih predškolskih ustanova kroz šest modula. Obuku je u 2018. godini završilo 17 direktora iz državnih vaspitno-obrazovnih ustanova i 14 direktora privatnih predškolskih ustanova. Organizovana su savjetovanja za direktore na sljedeće teme: Primjena nove pedagoške dokumentacije za osnovnu školu (2 savjetovanja); Primjena novih predmetnih programa za osnovno muzičko i baletsko obrazovanje (14 savjetovanja); Popunjavanje pedagoške dokumentacije u dijelu rubrike - Zapažanja o vladanju učenika (7 savjetovanja); Obrazovanje u oblasti vanrednih situacija u srednjem obrazovanju (1 savjetovanje).

Realizovane su aktivnosti u okviru regionalnog projekta Efikasno obezbjeđivanje kvaliteta kroz uspješno upravljanje promjenama – izgradnja kapaciteta direktora škola, u organizaciji KulturKontakta i u saradnji sa Centrom za stručno obrazovanje.

Preporuke:

* Promovisati profesionalni razvoj na nivou škole;
* Programe stručnog usavršavanja realizovati u školi kako bi bili dostupni što većem broju nastavnika i kako bi se uvažile specifičnosti škole;
* Programe stručnog usavršavanja i plan njihove realizacije koncipirati na osnovu utvrđenih potreba nastavnika;
* Motivisati nastavnike za pohađanje programa stručnog usavršavanja, nezavisno od odnavljanja licence.

**Osiguranje kvaliteteta u stručnom obrazovanju**

Obezbjeđivanje i unapređenje kvaliteta u stručnom obrazovanju je zakonska obaveza institucija i škola/ustanova, a ostvaruje se, između ostalog, kroz procese eksterne i interne evaluacije. Utvrđivanje kvaliteta obrazovno-vaspitnog rada se vrši za oblasti koje su definisane podzakonskom regulativom, pa je osnovna aktivnost u procesu eksternog utvrđivanja kvaliteta usmjerena u pravcu njihove procjene. Oblasti za koje se utvrđuje kvalitet, osim dijela nastave i učenja, jedinstvene su za sve ustanove stručnog obrazovanja do nivoa univerziteta. Procjena kvaliteta vrši se za školu, razred i program, na osnovu indikatora. Ključne oblasti se razrađuju na indikatore.

Utvrđivanje kvaliteta ustanove vrši se za sljedeće oblasti:

* Upravljanje i organizacija
* Nastava/učenje i obuka – izvođenje programa stručnog obrazovanja
* Postignuća učenika/polaznika stručnog obrazovanja
* Saradnja koja omogućava da se odgovori na potrebe partnera u stručnom obrazovanju
* Usklađenost rada sa zakonskim propisima
* Kvalitet nastavnika, trenera i saradnika (drugog osoblja)
* Upravljanje kvalitetom
* Materijalni resursi
* Dokumentacija i procedure
* Provjera kompetencija

Izbor ključnih oblasti i indikatora za procjenu kvaliteta organizatora obrazovanja odraslih vrši se u skladu sa specifičnostima ustanove.

Obezbjeđenje i unapređenje kvaliteta obrazovno-vaspitnog rada u ustanovama stručnog obrazovanja i obrazovanja odraslih. Metodologijom se definišu procedure i načini utvrđivanja kvaliteta u ustanovi.

U 2019. godini izvršena je evaluacija u sedam škola od kojih su dvije umjetničke škole i jedan resursni centar. Ocjene za sve škole po oblastima one izgledaju ovako:

* Upravljanje, rukovođenje i organizacija - četiri škole su dobile ocjenu uspješan u ključnim segmentima, 3 škole zadovoljava;
* Nastava, učenje i obuka – dvije škole su dobile ocjenu izvrstan, pet škola uspješan u ključnim segemntima;
* Postignuća učenika strčnog obrazovanja - dvije škole su dobile ocjenu izvrstan, četiri škole uspješan u ključnim segemntima, a jedn škola zadovoljava.
* Saradnja koja omogućava da se odgovori na potrebe partnera u stručnom obrazovanju - dvije škole su dobile ocjenu izvrstan, tri škole uspješan u ključnim segmentima, dvije škole zadovoljava.
* Usklađenost rada sa zakonskim propisima - četiri škole uspješan u ključnim segemntima, a tri škole zadovoljava;
* Kvalitet nastavnika, trenera i saradnika - dvije škole su dobile ocjenu izvrstan, četiri škole uspješan u ključnim segmentima, a jedna škola zadovoljava;
* Upravljanje kvalitetom - četiri škole su dobile ocjenu uspješan u ključnim segmentima, a tri škole zadovoljava;
* Materijalni resursi - dvije škole su dobile ocjenu izvrstan, tri škole uspješan u ključnim segmentima, dvije škole zadovoljava;
* Dokumentacija i procedure – jedna škola je dobila ocjenu izvrstan, četiri škole uspješan u ključnim segmentima, a dvije škole zadovoljava;
* Provjera kompetencija - dvije škole su dobile ocjenu izvrstan, dvije škole uspješan u ključnim segmentima, a tri škole zadovoljava.

Interna evaluacija je sprovođena u 50 % stručnih škola i rađena je po upustvima Priručnika razvoja stručnih škola procesom interne evaluacije. Posle njihovih iskustava i primjenom Metodologije za eksternu evaluaciju, počelo se sa prilagođavanjem interne evaluacije eksternoj evaluaciji i uključivanjem sve većeg broja škola u ovaj proces. Cenatar za stručno obrazovanje je organizovao više savjetovanja na temu interne evaluacije-zašto je potrebna i kako je raditi. Tako da sada imamo oko 90 % škola u stručnom obrazovanju koji su se uključili u proces interne evaluacije, pri čemu se teži da proces bude kompatibilan sa eksternom evaluacijom. Tako cjelokupni proces evaluacije škola postaje važan za svaku školu, a rezulati evaluacije su prepoznavanje slabih strana rada škole i pravljenje planova za njihovo prevazilaženje. Ovo sve doprinosi da veliki dio škola vremenom popravlja svoj rad što se i potvrđuje svakom sljedećom evaluacijom.

Preporuke:

U narednom periodu izazov je primjena zajedničke metodologije osiguranja kvaliteta CSO i ZZŠ. Standardi zajedničke metodologije su dobri i usaglašeni, ali sama organizacija i realizacija nadzora će biti izazov za obje institucije. Ipak, nova metodologija je veliki napredak i olakšanje za sve ustanove, bilo da se radi o internoj ili eksternoj evaluaciji.

Jedan od prioritetnih ciljeva osiguranja kvaliteta je da sve škole kontinuirano vrše internu evaluaciju. Centar će davati sugestije i smjernice da cjelokupni proces realizacije interne evaluacije bude što lakši i organizovaniji za škole.

Oblast upravljanja, rukovođenja i organizacije rada u školama je oblast koju treba popraviti. Rukovodioci škola imaju obaveznu obuku na početku svog rada kao direktori, ali poslije toga imaju vrlo malo konkretnih obuka u vezi sa rukovođenjem ustanovom. Centar je u saradnji sa KulturKontaktom pripremio još dva modela obuka, koje treba da pomognu rukovodiocima u uspješnijem rukovođenju i uvođenju promjena u škole.

## 2.4. Stručno obrazovanje u Evropi poslije 2020. godine – trendovi, preporuke

Lisabonska strategija[[12]](#footnote-12), kao globalna strategija za ekonomski i socijalni razvoj i odgovor na izazove pred sa kojima se Evropa suočava, daje smjernice za razvoj i modernizaciiju obrazovanja i predstavlja osnov saradnje u Evropskoj uniji, koja treba da bude „najkonkurentnija i dinamična ekonomija na svijetu, utemeljena na znanju, sposobna za održivi ekonomski rast, sa većim brojem boljih poslova i većom socijalnom kohezijom“. To podrazumijeva povećanje kvaliteta i efikasnosti sistema obrazovanja i osposobljavanja, omogućavanje svima pristup obrazovanju i otvaranje sistema obrazovanja prema okruženju.

Kopenhaška deklaracija[[13]](#footnote-13) evropskih ministara stručnog obrazovanja i osposobljavanja, postavlja strateške ciljeve: jačati evropske dimenzije u stručnom obrazovanju i osposobljavanju; poboljšati transparentnosti nacionalnih sistema stručnog obrazovanja i osposobljavanja i s kvalifikacija, unapređenje karijernog vođenja i savjetovanja; poboljšati prenosivosti i priznavanje kvalifikacija i kroz razvoj modela kreditnog vrednovanja, definisanje referentnih nivoa preko ishoda učenja, podsticanje priznavanja neformalnog i informalnog učenja, uz razvoj zajedničkih načela vrednovanja; poboljšati kvaliteta kroz razmjenu modela i metoda, definisanje zajedničkih načela za obezbjeđivanje kvaliteta, uz poboljšanje obrazovanja i osposobljavanje nastavnika u stručnom obrazovanju.

Za obrazovne sisteme u Evropi veoma su značajne i preporuke iz dokumenata Priznavanje neformalnog i informalnog učenja, Nove vještine za nova radna mjesta, Ključne kompetencije za cjeloživotno učenje[[14]](#footnote-14), Evropski sistem prenosa kredita u stručnom obrazovanju i osposobljavanju (ECVET), Evropski okvir obezbjeđenja kvaliteta u stručnom obrazovanju i osposobljavanju (EQAVET)[[15]](#footnote-15), „Evropski okvir kvalifikacija za cjeloživotno učenje”, „Ponovno promišljanje o obrazovanju” i drugi.

U Rezoluciji o strateškom okviru za saradnju u Evropi u obrazovanju i osposobljavanju[[16]](#footnote-16) („ET 2020”), postavljeni su referentne ravni evropske uspješnosti, tzv. „evropska mjerila„, koja treba da pomognu u utvrđivanju napretka i određivanju izazova, koji će uticati na oblikovanje politika. Učešće odraslih u cjeloživotnom učenju treba da je najmanje 15% populacije, udio petnaestogodišnjaka sa slabim rezultatima iz matematike, čitanja i prirodnih nauka treba da bude ispod 15%, stopu preranog napuštanja škole treba da je ispod 10%, udio mladih osoba sa tercijarnim stupnjem obrazovanja treba da je minimalno 40%, najmanje 75% ljudi u dobi od 20 do64 godine mora biti zaposleno. Pored toga, Savjet EU je preporučio Evropskoj komisiji da punu pažnju posveti mobilnosti, zapošljivosti i učenju jezika.

Kominike u Brižu[[17]](#footnote-17) o unapređenoj evropskoj saradnji u stručnom obrazovanju i osposobljavanju naglašava važnost poboljšanja sposobnosti stručnog obrazovanja i osposobljavanja da odgovori na promjenjive potrebe tržišta rada za radnom snagom, njegovog prilagođavanja i fleksibilnosti kako bi održalo korak sa prelaskom na nove proizvodne tehnologije i organizacija rada. Preporuke pred stručnim obrazovanjem zahtijevaju od svih partnera – poslodavaca i njihovih udruženja, organizatora obrazovanja i donosilaca odluka saradnju i stalan dijalog kako bi se prevazišla neusklađenosti vještina.

Da bi se to ostvarilo potrebno je unaprijediti kvalitet i efikasnost stručnog obrazovanja i poboljšanje njegove privlačnosti i relevantnosti, učiniti cjeloživotno učenje i mobilnost stvarnim, jačati kreativnost, inovativnost i preduzetništvo i promovisati jednakost, socijalnu koheziju i aktivno građanstvo.

Zajednički ciljevi za politike mladih Evropske unije definisani su u Strategiji Evropske unije za mlade (2010-2018). Strategija EU za mlade je osmišljena u cilju stvaranja jednakih mogućnosti obrazovanja i učešća na tržištu rada za mlade ljude širom Evrope, kao i njihovog podsticanja da postanu aktivni građani društva. Strategija se sprovodi kroz saradnju sa zemljama članicama, strukturirani dijalog, omladinski rad i promoviše proaktivno učešće mladih u svim strukturama evropskog društva, povećanje njihove mobilnosti i interakcije kroz podršku razmjena, inicijativa i aktivnosti u polju delovanja mladih. Nastavljajući saradnju u oblasti stručnog obrazovanja i obuke, uspostavljenu Kopenhaškim procesom iz 2002. godine, na sastanku održanom 2015. u Rigi, ministri zaduženi za obrazovanje i obuku zemalja članica EU, zemalja kandidatkinja za članstvo u EU, država Evropskog ekonomskog prostora (EEA), Evropska komisija i evropski socijalni partneri, utvrdili su kroz Zaključke pet glavnih područja ili srednjoročnih rezultata, koji čine osnovu agende za modernizaciju stručnog obrazovanja i obuke u period do 2020. godine. Zaključci iz Rige[[18]](#footnote-18) iz 2015. godine predstavljaju ulogu VET-a u kontekstu planova rasta i radnih mjesta i strateškog okvira za evropsku saradnju u obrazovanju i obuci (ET2020).

Razlog za utvrđivanje prioriteta u Zaključcima iz Rige su u činjenici da se Evropa i dalje suočava s ekonomskim i socijalnim Preporukema, sa visokim nivoom nezaposlenosti mladih u mnogim državama članicama EU, sa nedostatkom osnovnih vještina kod četvrtine odrasle radne snage, sa snažnom potrebom za unaprjeđivanjem vještina radne snage zbog promjena u potražnji tržišta rada, uključujući sve veću upotrebu novih tehnologija, nesrazmjer ponude i potražnje vještina koji ometa ekonomski razvoj i otvaranje novih radnih mjesta, kao i sa smanjenim javnim i privatnim financijskim resursima zbog procesa konsolidacije budžeta. Stručno obrazovanje i obuka prepoznato je kao važan činilac u sklopu sveukupne strategije rasta ekonomije i otvaranja novih radnih mjesta. Doprinos stručnog obrazovanja i obuke, posebno učenje utemeljenog na radu, je šire prepoznat u kontekstu borbe protiv nezaposlenosti mladih, boljeg usklađivanja obrazovnja i potreba tržišta rada i olakšavanja prelaska mladih na tržište rada.

Pet srednjeročnih rezultata u Zaključcima iz Rige su:

1. Promovisati učenje temeljeno na radu/učenje uz rad u svim njegovim oblicima[[19]](#footnote-19), sa posebnim Promovisati učenje temeljeno na radu/učenje uz rad u svim njegovim oblicima , sa posebnim naglaskom na praksu (naukovanje), uključivanje socijalnih partnera, firmi, komora i pružalaca stručnog obrazovanja i obuke, kao i podsticanjem inovacija i poduzetništva.
2. Dalje razviti mehanizme osiguranja kvaliteta u stručnom obrazovanju i obuci u skladu sa preporukom EQAVET-a i, kao dio sistema osiguranja kvaliteta, uspostaviti kontinuirane informacije i povratne informacije u sistemima inicijalnog stručnog obrazovanja (I-VET-a) i kontinuiranog stručnog obrazovanja (C-VET-a) na temelju ishoda učenja.
3. Povećati dostupnost stručnog obrazovanja i obuke i kvalifikacija za sve putem fleksibilnijih i propusnih sistema, nudeći efikasne i integrirane usluge karijernog savjetovanja i omogućavajući vrednovanje neformalnog i informalnog učenja.
4. Pružiti dodatni podsticaj ključnim kompetencijama u programima stručnog obrazovanja i obuke i ponuditi efikasnije mogućnosti za sticanje ili razvijanje tih vještina kroz I-VET i C-VET.
5. Uvesti sistematične pristupe i mogućnosti za inicijalno i kontinuirano stručno usavršavanje nastavnika, trenera i mentora kako u školi, tako i u okruženju na radnom mjestu.

U Zaključcima iz Rige prepoznata je i uloga transferzalnih oblasti (partnerstvo, efikasno finansiranje i promocija izvrstnosti i inovacija u stručnom obrazovanju, konzistentna upotreba pristupa na ishode učenja i zajednički razvijenih alatki i principa) u unapređenju kvaliteta stručnog obrazovanja.

Stručno obrazovanje je jedan od ključnih puteva za ulazak mladih na tržište rada. U prosjeku 50% mladih Evrope učestvuje u inicijalnom stručnom obrazovanju. Pri tome, postoje značajne razlike od države do države po obimu uključenosti učenika u stručno obrazovanje, One se kreću od 15% do 75%. Oko trećina mladih direktno ulazi na tržište rada nakon završetka srednjoškolskog obrazovanje, oko 20% nastavlja sa visokoškolskim obrazovanjem. U vremenu kada 40% poslodavaca ne mogu zaposliti radnike sa odgovarajućim vještinama da popune svoja radna mjesta, 80% učenika koji su završili stručne škole naći će svoj prvi dugoročni posao u roku od šest mjeseci po završetku obrazovanja. Dalje, podaci pokazuju 60-70% učenika koji su praktično obrazovanje obavljali kod poslodavca nastavlja posao nakon obrazovanje, a u nekim slučajevima i ovo povećava se na 90%. Stručno obrazovanje ima ključnu ulogu i u kontinuiranom profesionalnom razvoju odraslih. Procenat u EU-28 preduzeća koja su pružala bilo koju vrstu stalnog stručnog usavršavanja u prethodnoj godini je u stalnom porastu (od 49,7% u 2005. godini do 60% u 2015. godini), a najveći porast registrovan je među malim kompanijeama (~ 11 procentnih poena).

## 2.5. SWOT analiza

|  |  |
| --- | --- |
| **SNAGE**   * Socijalno partnerstvo uspostavljeno na nacionalnom nivou * Nastava stručno zastupljena, nastavnici posjeduju odgovarajući profil i nivo obrazovanja * Uspostavljen sistem profesionalnog razvoja nastavnika * Nastavnici imaju pozitivan odnos prema stručnom usavršavanju * Uspostavljen eksterni stručni ispit * Opremljene radionice u većem broju stručnih škola * Porast interesovanja za programe u trogodišnjem trajanju * Urađeni novi modularizovani obrazovni programi zasnovani na ishodima učenja * U programima povezana teorijska i praktična nastava u okviru modula * Poslodavaci učestvuju u razvoju kvalifikacija * Pokrenuto ponovo dualno obrazovanje * Uvedena obavezna praktična nastava kod poslodavca u svim novim modularizovanim programima * Uvedeno učenje uz rad u svim oblicima | **SLABOSTI**   * Neusklađenost ponude i tražnje na nivou srednjeg obrazovanja * Značajan broj nezaposlenih mladih i disproporcija između ponude i tražnje na tržištu rada * Veliki je broj nezaposlenih koji se smatra teže zapošljivim * Nedovoljno informacija o zapošljivosti učenika koji završavaju stručno obrazovanje * Sistem relicenciranja nastavnika nije ispunio funkciju * Nedovoljno je programa obuke nastavnika u određenim stručnim oblastima * Digitalna pismenost nastavnika nije na potrebnom nivou * Slabo vidljivi efekti eksterne evaluacije * Nije zaživjela u potpunosti samoevaluacija u školama * Nedovoljno razumijevanje uprava škola za modularizovanu nastavu i fleksibilni raspored časova |
| * **MOGUĆNOSTI** * Korišćenje sredstava iz fondova za unapređenje ljudskih resursa i opremanje škola * Uključivanje poslodavaca u predviđanje potreba za vještinama * Poboljšanje IT infrastrukture~~,~~ unapređenje digitalnih kompetencija nastavnika * Korišćenje mogućnosti koje pruža sezonski rad * Promocija učenja kroz za različite ciljne grupe * Dostupnost različitih modela stručnog usavršavanja nastavnika * Unapređenje modela finansiranje PRN * Kontinuirano prikupljanje informacija o kvalitetu obrazovanja kroz jačanje saradnje između ustanova srednjeg i visokog obrazovanja, Poreske uprave, službi zavoda za zapošljavanje i dr. * Jačanje mehanizama samoevaluacije u školama * Osnaživanje učešća odraslih u programima cjeloživotnog učenja * Unapređenje sticanja ključnih kometencija i transferzalnih vještina u IVET-u i Cvet-U | * **PRIJETNJE** * Smanjenje broja učenika koji završavaju osnovnu školu * Nedovoljno interesovanje za upis na studijske programe STEM * Visok procenat učenika stručnih škola nastavlja studije * Uključenost partnera van javnog sektora nije na potrebnom nivou, nedovoljna podjela odgovornosti u finansiranju stručnog obrazovanja * Nedovoljno interesovanje poslodavaca za dualno obrazovanje * Slabo korišćenje rezultata eksternog i internog vrednovanja za unaprjeđenje rada škola * Nedovoljan broj obučenih poslodavaca za sprovođenje dualnog obrazovanja |

# 3. Strateški cilj razvoja stručnog obrazovanja

Sistem stručnog obrazovanja obezbjeđuje mladim i odraslim visoko kvalitetno i inkluzivno obrazovanje i osposobljavanje koje je osnov za cjeloživotno učenje, ekonomsku i socijalnu integraciju, lični i profesionalni razvoj pojedinca, sa efektivnim sistemom upravljanja i finansiranja.

# 4. Operativni ciljevi

Imajući u vidu strateški cilj, ostvarenost ciljeva definisanih u Strategiji razvoja stručnog obrazovanja (2015-2020)[[20]](#footnote-20), realizovane ključne aktivnosti i aktivnosti iz odgovarajućih akcionih planova i zajedničke ciljeve koji su dati u preporukama iz dokumenata Evropske komisije[[21]](#footnote-21), operativni ciljevi u stručnom obrazovanju za period 2020-2024. godine su:

1. Stručno obrazovanje koje omogućava vještine, kompetencije i kvalifikacije za zapošljivost, cjeloživotno učenje, inkluzivnost, lični razvoj i aktivno građanstvo pojedinaca.
2. Stručno obrazovanje koje je relevantno za pojedinca, tržište rada i društvo, dostupno, inovativno, privlačno za sve.
3. Sveobuhvatan, efektivan sistem stručnog obrazovanja sa upravljanjem i finansiranjem koje podstiče izvrsnost i efikasnost.

5. Operativni ciljevi, aktivnosti i opis aktivnosti u sprovođenju operativnih ciljeva

## 5.1. Stručno obrazovanje koje omogućava vještine, kompetencije i kvalifikacije za zapošljivost, cjeloživotno učenje, inkluzivnost, lični razvoj i aktivno građanstvo pojedinaca

5.1.1. Ključna aktivnost: Donošenje odluka na osnovu relevantnih podataka i informacija o potrebama tržišta rada i rezultatima stručnog obrazovanja

Opis aktivnosti:

Kako bi se izgradio fleksibilan sistem stručnog obrazovanja i osposobljavanja, usklađen sa potrebama tržišta rada i pojedinca, baziran na ishodima učenja, potrebno je unaprijediti mehanizme za istraživanje potreba tržišta rada. U istraživanju potreba tržišta rada mogu se koristiti analize sektorskih komisija koje mogu da koriste metode kao što su strukturirani intervjui, upitnici, fokus grupe i dr. Takođe, za predviđanje potreba mogu se koristiti analize o predviđanju potreba tržišta rada koje pripremaju međunarodne organizacije i dr, ali i podaci o demografskim trendovima, nezaposlenosti, uključujući i informacije o zapošljivosti onih koji su završili programe stručnog obrazovanja.

Uspostavljanje partnerstva između stručnog obrazovanja i preduzeća u svim ekonomskim područjima, uključujući područja sa visokim potencijalom za pametnu specijalizaciju (obnovljiva energija, zdravstveni turizam) je neophodno radi razvoja odgovarajućih kvalifikacija i programa za mlade i odrasle.

Praćenje destinacije učenika nakon završetka obrazovanja značajan je podatak o relevantnosti kvalifikacija koje se stiču u stručnom obrazovanju. Povezivanje baza podataka iz sistema obrazovanja, službi zavoda za zapošljavanje i poreske uprave, visokoškolskih ustanova i dr.

Obrazovne ustanove treba da koriste informacije o zapošljivisti učenika i njihovoj karijeri pri planiranju planiranja obrazovne ponude kod upisa u prvi razred i promotivnih aktivnosti.

Lokalne zajednice i organizatore obrazovanja odralih treba podsticati za pripremu inicijativa za razvoj nedostajućih kvalifikacije ili reviziju postojećih.

Pored navedenog, u stručnom obrazovanju koje ima važnu ulogu u podsticanju zapošljivosti učenika, u produktivnosti, konkurentnosti i inovacijskom potencijalu preduzeća, potrebno je omogućiti svakom učeniku praktično obrazovanje na radnom mjestu (učenje uz rad) u različitim oblicima, u zavisnosti od dostupnosti mjesta za učenje u sredini u kojoj se škola nalazi.

5.1.2. Ključna aktivnost: Razvoj kvalifikacija u skladu sa principima Nacionalnog okvira kvalifikacija

Opis aktivnosti:

Rezultati istraživanja su osnov za reviziju postojećih i pripremu novih kvalifikacija, nivoa II do V i različitih tipova kako bi obrazovna ponuda zadovoljila zahtjeve tržišta rada i različitih ciljnih grupa. Postupak sprovode nadležne obrazovne institucije u saradnji s komorama odnosno udruženjima poslodavaca, sektorskim udruženjima, službama za zapošljavanje i drugim zainteresovanim partnerima.

Relevantnost stručnog obrazovanja za tržište rada, društvo ~~ali~~ i pojedinca na osnovu relevantnih informacija o nedostajućim vještinama i kvalifikacijama na tržištu rada, podrazumijeva da se kvalifikacije razvijaju na osnovu standarda zanimanja koji sadrže opis ključnih poslova i aktivnosti, kao i na osnovu standarda kvalifikacija koji sadrže jedinice kvalifikacije i ishode učenja koji ~~su~~ predstavljaju osnov za pripremu obrazovnih programa.

U razvoju standarda zanimanja i standarda kvalifikacija potrebno je obezbijediti sistemsko učešće poslodavaca i njihovih udruženja kako bi se omogućilo da sadržaj programa stručnog obrazovanja odgovara aktuelnim potrebama za vještinama privrede i društva.

U skladu sa strateškim pravcima, prepoznatim u Strategiji pametne specijalizacije: Zdravija Crna Gora; Održiva Crna Gora i Modernizovana i digitalizovana Crna Gora, potrebno je razvjati nove standarde zanimanja i kvalifikacije u podsektorima, vezanim za obnovljivu energiju i zdravstveni turizam.

Potrebno je sprovoditi evaluaciju i po potrebi reviziju usvojenih kvalifikacija, najmanje nakon pet godina.

5.1.3. Ključna aktivnost: Izrada fleksibilnih, modularizovanih i kreditno vrednovanih obrazovnih programa širokih profila, baziranih na ishodima učenja

Opis aktivnosti:

Evaluacija obrazovnih programa i kvalifikacija podrazumijeva analizu postojećih standarda zanimanja, standarda kvalifikacija, obrazovnih programa, ispitnih kataloga za provjeru radi sticanja stručne kvalifikacije i, po potrebi, njihovo unapređenje.

Programi stručnog obrazovanja treba da sadrže zajedničko jezgro koje daje znanja, vještina i kompetencije, potrebne svakom pojedincu na određenom nivou obrazovanja, radi ličnog razvoja i cjeloživotnog učenja. Ono treba da sadrži fleksibilne dijelove, vezane za stručnu oblast, kako bi se pojedincima omogućio razvoj vještina i stručnih kompetencija kao i sticanje transverzalnih kompetencija, potrebnih na tržištu rada i u društvu, koje će osnažiti pojedinca u vođenju samostalnog profesionalnog života i aktivnog građanstva. Tokom procesa učenja, pojedinci treba da stiču ključne kompetencije - kompetencije pismenosti i višejezičnosti, kompetencija u prirododnim naukama, tehnologiji i inženjerstvu, digitalna pismenost, socijalna i građanska kompetencija i druge, kao i interdisciplinarne kompetencije i tzv. meke vještine i vještine upravljanja karijerom koje treba da su da su integrisane u obrazovne programe odnosno njihovu realizaciju kako bi su omogućilo učenicima da ih steknu kroz stručno obrazovanje.

Dakle, potrebno je pripremati modularizovane, kreditno vrednovane obrazovne programe, bazirane na ishodima učenja, usaglašene sa standardima zanimanja i standardima kvalifikacija, širokih profila, za niže, srednje i više stručno obrazovanje, koji omogućavaju izbornost. Struktura obrazovnih programa treba da omogući da učenici koji rano napuste obrazovanje, učenici sa posebnim obrazovnim potrebama ili odrasli, završetkom odgovarajućih modula mogu steći jednu ili više stručnih kvalifikacija i postepeno sticati kvalifikaciju nivoa obrazovanja.

Obrazovanje za održivi razvoj koje uključuje mogućnost sticanja znanja o klimatskim promjenama, zaštiti životne sredine, biodiverzitetu, zdravstvenom obrazovanju i zdravim stilovima života, obrazovanje za i o ljudskim pravima, globalno obrazovanje i dr. treba da su zastupljeni u obrazovnim programima stručnog obrazovanja i u realizaciji obrazovno-vaspitnog rada u cjelini. Takođe, potrebno je omogućiti učenicima da steknu znanja o poslovima u zelenoj ekonomiji i zelenim poslovima koji doprinose zaštiti i obnavljanju kvaliteta životne sredine, bez obzira da li su u tradicionalnim sektorima kao što su prerađivačka industrija ili građevinarstvo ili u novonastalim, zelenim sektorima kao što su energetska efikasnost ili proizvodnja energije iz obnovljivih izvora (solarne energija i energija vjetra).

Obrazovnim programom treba da je propisan minimalan fond časova praktične nastave koji se realizuje u realnom radnom okruženju.

Potrebno je ažurirati koncept višeg stručnog obrazovanja odnosno način pripreme obrazovnih programa, kao i razvijati kvalifikacije radi polaganja majstorskog ispita.

Realizacija programa osposobljavanja za članove radnih grupa koji učestvuju u procesu pripreme standarda zanimanja, standarda kvalifikacija, ispitnih kataloga za sticanje stručnih kvalifikacija, obrazovnih programa je neophodan korak u razvoju obrazovnih programa i kvalifikacija, kao i osposobljavanje nastavnika za realizaciju obrazovnih programa - za planiranje nastave i provjeravanje i ocjenjivanje ishoda učenja, kao i za realizaciju obrazovnih programa korišćenjem savremenih metoda nastave, baziranih na primjeni informaciono-komunikacionih tehnologija (ICT) i korišćenju digitalnih obrazovnih sadržaja.

Diplome koje se izdaju nakon završetka pojedinih nivoa obrazovanja treba da sadrže dodatak, u skladu sa EUROPASS-om.

5.1.4. Ključna aktivnost: Prilagođavanje obrazovnih programa i obrazovne ponude licima sa posebnim obrazovnim potrebama i talentovanim učenicima

Opis aktivnosti:

U skladu sa Programom za razvoj i podršku talentovanim učenicima 2020-2022, poterbno je pripremati programe podrške talentovanim učenicima. Potrebno je sagledati koncept takmičenja učenika stručnih škola, usaglasiti koncept u mjeri mogućeg za različite oblasti, definisati jasne procedure i nadležnosti ustanova, institucija i organa.

Realizaciju nastave i slobodnih i vannastavnih aktivnosti potrebno je dopuniti aktivnostima koje podstiiču kreativnost i inovativnost učenika. Za talentovane učenike potrebno je organizovati, pored takmičenja, učešće u projekatima, na sajmovima i drugim vidovima organizovanih aktivnosti koje omogućavaju njegovanje talenata i sklonosti učenika. Nastavnicima treba učiniti dostupnim uključivanje u programe stručnog usavršavanja radi unapređenja njihovih profesionalnih kompetencija koji su podrška radu sa talentovanim učenicima. Stručni saradnici takođe treba da budu uključeni u programe stručnog usavršavanja.

Na nivou škole potrebno je pripremati programe podrške učenicima sa posebnim obrazovnim potrebama i kao i učenicima koji su u riziku od napuštanja obrazovanja prije njegovog završetka.

Potrebno je raditi na proširivanju obrazovne ponude, prilagođene licima sa posebnim obrazovnim potrebama. U pripremi obrazovnih programa potrebno je imati u vidu koncept koji omogućava postupnost u sticanju kvalifikacije u skladu sa mogućnostima polaznika - izrada modularizovanih obrazovnih programa na osnovu standarda zanimanja različitog nivoa radi lakšeg prilagođavanja učenicima sa posebnim obrazovnim potrebama. Proširivanjem ponude modularzovanih programa stručnog obrazovanja je način koji će omogućiti prevazilaženje postojećih barijera za pristup obrazovanju i osposobljavanju učenicima sa posebnim obrazovnim potrebama, ali i mogućnost onima koji su napustili obrazovanje prije sticanja kvalifikacije nivoa obrazovanja da steknu jednu ili više stručnih kvalifikacija, u zavisnosti od modulaa koje su uspješno završili. Te mogućnosti potrebno je definisati obrazovnim programom.

Za škole i nastavnike potrebno je pripremiti smjernica za prilagođavanje načina realizacije nastave i provjere postignuća učenicima sa posebnim obrazovnim potrebama. U svim školama je potrebno primjenjivati individualni tranzicioni plan. Potrebno je identifikovati potrebe i obezbijediti nastavna sredstava za izvođenje obrazovnih programa u skladu sa individualnim potrebama učenika.

Kontinuirano osposobljavanje nastavnika za rad u nastavi sa učenicima licima sa posebnim obrazovnim potrebama kao i ranjivim grupama na svim nivoima stručnog obrazovanja treba da je sastavni dio profesionalnog razvoja nastavnika.

Za učenike sa posebnim obrazovnim potrebama potrebno je stvoriti uslove za efikasne i integrisane usluge profesionalnog informisanja i karijernog savjetovanja. Učenicima sa posebnim obrazovnim potrebama treba omogućitu korišćenje IC tehnologija.

Kod ranjivih grupa potrebno je sprovoditi aktivnosti promovisanja stručnog obrazovanja i pružiti im mogućnost za aktivno osposobljavanje za život i rad.

## 5.2. Stručno obrazovanje koje je relevantno, dostupno, inovativno i privlačno za sve

5.2.1. Ključna aktivnost: Organizacija i realizacija praktičnog obrazovanja u realnom radnom okruženju - učenje na radnom mjestu, uz rad

Opis aktivnosti:

Jedan od najvećih izazova u razvoju nedostajućih vještina tržištu rada je obezbijediti da učenje zadovoljava potrebe radnog mjesta. Praksa pokazuje da je efikasan način za to korišćenje radnog mjesta kao pravog okruženja za učenje i pronalaženje efikasnog mehanizma za povezivanje interesa poslodavaca je praktično obrazovanje kod poslodavca, učenje utemeljeno na radu, učenje uz rad, učenje u realnom radnom okruženju (work based learning, WBL). Kroz praktično obrazovanje učenik razvija manuelne ili praktične vještine, ali i stiče sposobnost timskog rada, snalaženja u novim i nepoznatim situacijama, sposobnost rješavanja problema. U toku praktičnog obrazovanja učenik stiče i preduzetničku kompetenciju i transferzalne vještine koje mu omogućavaju brže uključivanje u posao i lakšu zapošljivost.

Učenje uz rad je, pored toga što je prepoznato kao efikasan način u olakšavanju tranzicije mladih iz škole na posao, posebno značajno za poslodavce jer pruža mogućnost razvoja vještina koje su usko vezane za potrebe tržišta rada. Učenje utemeljeno na radu je u državama sa niskim prosentom nezaposlenosti mladih prepoznat pristup razvoju radne snage kako za sadašnje potrebe, tako i za srednjoročne i dugoročne. To je strukturiran način da se poveća nivo znanja i kompetencija postojećih i budućih zaposlenih koji su potrebni preduzećime i koji će pomoći produktivnosti, održivosti i dugoročnom rastu proizvodnih sektora i ekonomije. Prije početka realizacije praktičnog obrazovanja kod poslodavca potrebno je utvrditi da li poslodavac posjeduje materijalne i kadrovske uslove za praktično obrazovanje učenika, imajući u vidu sadržaj programa praktične nastave, u skladu sa unaprijed utvrđenim kriterijumima.

Kvalitet praktičnog obrazovanja i učenja uz rad, bez obzira na njegove modalitete, zahtijeva: definisana prava i obaveze svih partnera u tom procesu (škole, učenika, poslodavaca), dokumentovene dogovore o saradnji; definisane kriterijume verifikovanja poslodavaca kod kojih se realizuje praktično obrazovanje za sve oblike praktičnog obrazovanja kod poslodavca; formiranje baze podataka/evidencija poslodavaca kod kojih učenici obavljaju praktično obrazovanje; smjernice za realizaciju praktičnog obrazovanja kod poslodavca, koje uključuju odgovarajuću dokumentaciju za vođenje evidencija, modele individualnog i kolektivnog ugovora i drugo; obuku instruktora praktičnog obrazovanja, u skladu sa utvrđenim potrebama.

Monitoring i evaluacija praktičnog obrazovanja kod poslodavca koja uključuje istraživanje i sakupljanje podataka o karijeri učenika nakon završetka programa stručnog obrazovanja su neophodni elementi sistema kvaliteta stručnog obrazovanja.

Aktivno uključivanje poslodavaca u sve faze stručnog obrazovanja – planiranje, organizaciju, realizaciju, vrednovanje kao i upravljanje i finansiranje i stvaranje uslova za olakšice i podsticaje poslodavcima koji omogućavaju praktično obrazovanje učenicima i učenje na radnom mjestu je kontinuirana aktivnost partnera.

5.2.2. Ključna aktivnost: Unapređenje profesionalnog razvoja nastavnika u stručnom obrazovanju

Opis aktivnosti

Za uspostavljanje efikasnog, kontinuiranog sistema profesionalnog razvoja nastavnika neophodno je da postoje akreditovani programi stručnog usavršavanja nastavnika u kojima su definisani modeli obuke, dužina trajanja programa stručnog usavršavanja, metode i dr. Programi kontinuiranog stručnog usavršavanja nastavnika treba da budu pripremljeni na osnovu istraživanja stvarnih potreba nastavnika, u skladu sa postavljenim ciljevima i analizom postignutih rezultata u obrazovanju.

Usavršavanje nastavnika dio je strategije cjeloživotnog učenja. Škole treba da u profesionalnom razvoju nastavnika promovišu i njeguju principe timskog rada i saradnje, podržavajući rad udruženja nastavnika, podstičući njihovo umrežavanje i razmjenu pozitivnih praksi.

Mogućnost izbora programa stručnog usavršavanja nastavnika od samih nastavnika je polazna tačka za kvalitet samog usavršavanja. Standardi kompetencija nastavnika i direktora u vaspitno-obrazovnim ustanovama[[22]](#footnote-22), usvojeni od strane Nacionalnog savjeta za obrazovanje, predstavljaju dobar osnov za dalji razvoj nastavničke profesije. Standardi su osnov za definisanje i ujednačavanje obaveza nastavnika u pogledu osposobljenosti nastavnika za obavljanje svoje profesije, da nastavnicima budu jasnije obaveze i zadaci, da lakše prate i vrednuju svoj rad, kao i identifikuju potrebe za obukom/stručnim usavršavanjem i postave ciljeve za unapređenje svoga rada i da u skladu sa tim biraju programe stručnog usavršavanja.

Jačanje uloge stručnih aktiva, organizovanje skupova radi razmjene dobre prakse i organizovanja zajedničkih aktivnosti na pripremi nastavnih materijala, planiranju, unapređenju programa i dr, omogućavanje nastavnicima razvoj digitalne kompetencije radi korišćenja digitalnih alata i sadržaja priprema smjernica za korišćenje digitalnih alata i kreiranje digitalnih sadržaja, treba da budi dio profesionalnog razvoja nastavnika.

Nastavnicima treba omogućiti različite načine stručnog usavršavanja, uključujući online platforme, mentorstvo, veb seminare, časopise i literaturu o profesionalnom razvoju, učešće i vođenje razvojnih projekata, saradničko učenje i drugo, uz izradu i praćenje plana i portfolija svog profesionalnog razvoja. Škole treba da vode baze podataka o stručnom usavršavanju za svakog nastavnika.

U pravilnicima i drugim podzakonskim aktima radi praćenja, ocjenjivanja i napredovanja nastavnika definisati kriterijijume za ocjenjivanje i utvrditi mjerljive indikatore uspješnosti za svaki od elemenata za praćenje i ocjenjivanje. Standardi za nastavnike su osnov za definisanje transparentnog okvira za praćenje i vrednovanje rada nastavnika. U tom kontekstu, škole i njihove uprave treba da preuzmu dio odgovornosti za uvođenje promjene u praksu, jer podrška u uvođenju novina podstaći će i motivisati.

Jedan od najvažnijih elemenata u profesionalnom razvoju nastavnika je praćenje i podrška nastavnika da u školi primjeni naučeno nakon završenog programa usavršavanja. Sprovođenje istraživanja, praćenje primjene naučenog u nastavničkoj praksi i istraživanje efekata stručnog usavršavanja nastavnika kroz praćenje postignuća učenika treba da budu osnov za koncipiranje ponude programa stručnog usavršavanja nastavnika i pripremu kataloga stručnog usavršavanja nastavnika.

Neophodni su takođe utvrđeni uslovi i standardi za akreditaciju programa koji su dio kataloga stručnog usavršavanja nastavnika i organizatora (ponuđača) usluga obuke nastavnika.

Sastavni dio profesionalnog razvoja nastavnika i njegovog napredovanja treba da bude i obuka nastavnika stručnih škola kod poslodavca. Obuka nastavnika kod poslodavaca je značajna zbog toga što su nastavnici u mogućnosti da dopune, ažuriraju vještine i znanja iz svoje struke, da razumiju koje kompetencije poslodavci traže što će im pomoći da bolje pripreme učenike za rad u realnom radnom okruženju. Da bi sistem obuke nastavnika kod poslodavca bio efikasan, neophodna je dobra koordinacija i usaglašenost rada svih partnera. Uloge i odgovornosti nastavnika i poslodavaca moraju biti jasno definisane tako da obuka može ponuditi odgovarajući obim praktičnog iskustva i mogućnosti učenja nastavnicima. Jasna identifikacija potreba svakog pojedinog nastavnika treba da se uradi prije početka obuke.

Kod licenciranja nastavnika potrebno je napraviti ravnotežu između uslova za licenciranje (sakupljanje bodova) i motivisanja nastavnika za mijenjanje nastavne prakse i za lični profesionalni razvoj. Za programe stručnog usavršavanja koji su dio obaveznih / prioritetnih oblasti profesionalnog razvoja nastavnika, neophodni za dobijanje odnosno obnavljanje licence treba obezbijediti sistemske, održive mehanizme finansiranja.

U školama je potrebno raditi na razvoju mehanizama internog obezbjeđenja kvaliteta i osposobiti nastavnike za kontinuirano vrednovanja svog rada, baziranog na indikatorima kvalitetne nastavne prakse. Standardi kompetencija nastavnika, usvojeni na Nacionalnom savjetu za obrazovanje, daju mogućnost nastavniku da procjenjuje svoj rad.

Nastavnicima treba omogućiti stručno usavršavanje za rad sa različitim ciljnim grupama: talentovanim učenicima, učenicima sa posebnim obrazovnim potrebama, učenicima sa teškoćama u učenju, potencijalnim osipnicima, odraslim.

Praćenje kvaliteta rada nastavnika, praćenja i evaluacije rezultata rada nastavnika nakon završenih programa osposobljavanja i efektima koje programi obuke imaju u nastavnoj praksi i utvrđene nadležnosti u praćenju i evaluaciji rada nastavnika treba da budu ugrađeni u uslove za dobijanje odnosno obnavljanje licence.

Škole treba osposobiti za korišćenje EU fondova, podsticati na saradnju sa državama iz okruženja i Evrope u oblasti stručnog obrazovanja, podržavati mobilnost nastavnika. Korišćenje evropskih instrumenata za transparentnost (EQF, Europass) može unaprijediti mobilnost nastavnog kadra

Međunarodnoj mobilnostii učenika stručnih škola treba posvetiti punu pažnju. U tom smislu značajno je promovisanje mogućnosti za učenje jezika i za učenike i nastavnike stručnog obrazovanja i obezbjeđivanje obuke na stranim jezicima koja je prilagođena konkretnim potrebama stručnog obrazovanja.

5.2.3. Ključna aktivnost: Unapređenje kompetencija rukovodnog kadra u školama

Opis aktivnosti

Rukovodnom kadru u školama treba omogućiti stručno usavršavanje u cilju jačanja svijesti o značaju ličnog kontinuiranog profesionalnog razvoja i razumijevanju novih potreba ekonomije, društva, obrazovnih ustanova, nastavnika, saradnika u nastavi i učenika u stručnom obrazovanju.

Razmjena dobre prakse kroz seminare i radionice kao i kroz rad strukovnog udruženja na kojima bi se razmatrala ključna pitanja iz obrazovno-vaspitnog rada su način unapređenja kompetencija rukovodnog kadara, samim tim i kvaliteta rada ustanove.

Rukovodni kadar treba da bude detaljnije upoznat sa konceptom modularizovane nastave, sa potrebom da nastavnici sarađuju prilikom izrade planova za realizaciju nastave u cilju postizanja korelacije među predmetima i modulima, kao i sa potrebom da se omogući fleksibilan raspored časova kojim se postiže kvalitetnija realizacija nastave i dostizanje ishoda učenja definisanih obrazovnim programima.

5.2.4. Ključna aktivnost: Uspostavljanje sistema osiguranja kvaliteta u stručnom obrazovanju na nacionalnom nivou i nivou škola, u skladu sa EQAVET

Opis aktivnosti

Uspostavljanje koherentnog sistema osiguranja kvaliteta stručnog obrazovanja i osposobljavanja u skladu sa preporukama Evropskog referentnog okvira za osiguranje kvaliteta stručnog obrazovanja i osposobljavanja (EQAVET) ključno je za osiguranje kvalitetnog, relevantnog za tržište rada i privlaćnog za pojedinca stručnog obrazovanja, za razvoj njegovih vještina i kompetencija koje omogućavaju zapošljivost i cjeloživotno učenje.

Evropski referentni okvir definiše utvrđivanje kvaliteta na nivou funkcionisanja sistema i nivou funkcionisanja obrazovnih ustanova (škola) odnosno organizatora obrazovanja. Ova dva nivoa utvrđivanja kvaliteta su međusobno povezana, komplementarna jer, bez obzira da li se posmatra kvalitet na nivou sistema ili ustanove, pokazatelji kvaliteta obrazovanja su rezultati obrazovnog rada koji se najjasnije vide kroz nivo postignuća učenika.

Jačanje sistem monitoringa i evaluacije kvaliteta obrazovnog sistema, koje uključuje unapređenje kapaciteta institucija i pojedinaca koji učestvuju u procesu eksternog ocjenjivanja kvaliteta i unapređenje kapaciteta ustanova za sprovođenje mehanizama internog obezbjeđenja kvaliteta je dio sveobuhvatnog sistema obezbjeđenja kvaliteta stručnog obrazovanja.

Periodično sprovođenje revizije propisa i dokumenata u skladu sa kojima se realizuju procedure interne i eksterne evaluacije je neophodno. U tom smislu, a radi unapređenja kvaliteta rada ustanove u cjelini, potrebno je obezbijediti da se metodološki dokument koji bliže uređuje procedure obezbjeđenja i unapređenja kvaliteta obrazovno-vaspitnog rada u ustanovama srednjeg obrazovanja i obrazovanja odraslih periodično evaluira, da se sagleda da li su indikatori sa deskriptorima za svaku ocjenu jasni i odgovarajući. Metodološki dokument treba da bude usaglašena između Zavoda za školstvo i Centra za stručno obrazovanje.

U skladu sa zakonom, potrebno je sprovoditi redovno vrednovanje rada ustanova i sistema osiguranja kvaliteta od strane (eksternih) nadležnih ustanova, pripremati godišnje analize kvaliteta obrazovno-vaspitnog rada ustanova i definisati preporuke za poboljšanje procesa u skladu sa rezultatima vrednovanja. Rezultati vrednovanja rada u ustanovama treba da su dostupni na web strani ustanove.

Škole treba podsticati da efikasnije koriste podatke MEIS-a u monitoringu i evaluaciji obrazovno-vaspitnog rada u ustanovi i donošenje odluka o politikama i njihovoj implementaciji. Nadležna ustanova koja se bavi razvojem obrazovanja treba da pripremi stručne podloge za unapređenje kvaliteta vrednovanja znanja učenika u skladu sa obrazovnim programima koj sadržr ishode učenja, uključujući praktično obrazovanje kao i osposobljavanje škola/nastavnika za njihovu primjenu.

Škole treba podržati u osiguranju podsticajnog okruženja za proces nastave i učenje. To znači da je nastavnici treba da budu osposobljeni za primjenu različitih metoda nastave. Učenje utemeljeno na radu, u svim oblicima, treba da je u fokusu pri planiranju realizacije nastave. Pristupi učenju treba da budu različiti, na primjer, da povezuju praksu i teoriju, da se akcentuju kompetencije, da podstiču samostalnost i kreativnost učenika, timski rad i učenje, učenje uz rad u svim oblicima i dr. Odgovarajuća infrastruktura u radionicama, laboratorijama i učionicama koja prati nove tehnološke zahtjeve, digitalni materijali, ICT u nastavi i dostupni otvoreni obrazovni resursi su faktori koji utiču na unapređenje okruženja za nastavu i učenje.

Omogućavanje postizanje ishoda učenja svim učenicima, uključujući ranjive grupe i učenike sa posebnim obrazovnim potrebama one koji su suočeni sa barijerama - fizičkim, emocionalnim, socio-ekonomskim i drugim kao i onim učenicima koji ostvaruju lošije rezulate u učenju. Posebno je važno pratiti redovnost pohađanja nastave kako bi se preduprijedilo napuštanje obrazovanja i osipanje učenika. Da bi ustanova zadovoljila širok spektar obrazovnih i drugih potreba učenika, potrebna joj je podrška, kako sa nivoa sistema, tako i okruženja u kom se ustanova nalazi. Efikasna partnerstva i saradnja na nivou ustanove, sistema i lokalne zajednice su ključne za ostvarivanje kvaliteta rada ustanove. Partneri iz lokalne zajednice su druge obrazovne ustanove, fakulteti, poslodavci iz javnog i privatnog sektora, nevladine, omladinske i druge organizacije i drugi.

Objektivna procjena rada nastavnika, bazirana na dokazima, kontinuirano samovrednovanje i saradnja sa drugima, uz eksternu evaluaciju, daje nastavniku jasnu sliku o tome koliko se ustvaruju postavljeni ciljevi, kakvi su ishodi učenja i šta treba unaprijediti. Kako bi se osiguralo dostizanje postavljenih ishoda učenja, potrebno je praćenje u kontinuitetu napredovanja učenika u znanjima, vještinama i stavovima i identifikovli faktori koji utiču na nedovoljan nivo postignuća učenika.

Ustanova treba da kontinuirano prati i analizira podatke o postignućima učenicima po predmetima, odjeljenjima i razredima tokom nastavne godine kao i eksternih provjera znanja, analizira ih i planira i sprovodi mjere u cilju boljih postignuća učenika. Pored ostalih, ustanova daje podršku učeniku kroz organizaciju dopunske i dodatne nastave za učenike koji ostvaruju nedovoljan napredak u nastavi kao i za one koji postižu izuzetne rezultate.

Ustanove posjeduju značajan obim kvantitativnih podataka. Pored podataka o postignućima učenika, ustanove posjeduju i podatke o socio-ekonomskom položaju učenika, izostajanju učenika sa nastave, vaspitnim mjerana, uspjehu u prethodnom obrazovanje i dr. Ustanove treba da koriste ove podatke za prepoznavanje mogućih izazova i pripremu aktivnosti prevencije i intervencije, gdje je neophodno. Smanjivanju osipanja učenika i skrivenom osipanju (tamo gdje učenik ima veliki broj izostanaka, na primjer) treba posvetiti posebnu pažnju.

Razvijanje sistema praćenja kvaliteta ispita na završetku pojedinih nivoa obrazovanja i unapređenje procedura ispita na završetku pojedinih nivoa obrazovanja kako bi se obezbijedile kvalitetne analize i njihova primjena u obrazovnoj politici su stalni zadatak nadležnih službi i ustanova. Potrebno je takođe pripremiti instrumentarij za evaluaciju obrazovnih programa, sprovođenje evaluacije i analize, kako bi se na osnovu toga pripremila preporuke školama, nadležnim organima i tijelima.

U svim fazama razvoja i sticanja kvalifikacija i njihovog svrstavanja u Nacionalni okvir kvalifikacija potrebno je poštovanje procedura osiguranja kvaliteta.

5.2.5. Ključna aktivnost: Sprovođenja aktivnosti karijerne orijentacije u školi

Kako bi se svim pojedincima (mladima i odraslima) obezbijedila podrška u prepoznavanju i razvoju njihovih sposobnosti i razvoju znanja i vještina koje su im neophodne za vođenje karijere u skladu sa njihovim sposobnostima, interesima i potrebama na tržištu rada, potrebno je: omogućiti dostupnost informacija o mogućnostima učenja, sticanja kvalifikacija i zapošljavanja svakom pojedincu, u svim periodima njegovog života; omogućiti usluge karijernog savjetovanja i vođenja svakom pojedniocu, bez obzira na njegove godine, pol, nacionalnost, porijeklo, imajući u vidu potrebe pojedinca i društva; pružiti podršku mladim i odraslim za sticanje vještina za razvoj karijere kako bi se izbjegla nezaposlenost i skratilo vrijeme prelaska iz obrazovanja u svijet rada.

Imajući u vidu prethodno navedeno, potrebno je uključiti sadržaje i ishode, vezane za razvoj karuijere, u obrazovno-vaspitni rad u cjelini, na primjer kao međupredmetnu oblast, programe ili module u okviru slobodnih aktivnosti i dr, ojačiti ulogu i razvijati kapacitete stručnih saradnika i nastavnika u oblasti karijernog vođenja i savjetovanja.

5.2.6. Ključna aktivnost: Omogućavanje dostupnosti osposobljavanju i sticanju kvalifikacijama odraslim

Opis aktivnosti:

Stručno obrazovanje treba da uvaži činjenicu sve veće potrebe usavršavanja i prekvalifikacije odraslih u perspektivi cjeloživotnog učenja i promjena na tržištu rada. Zbog toga je potrebno uspostaviti sistem stručnog obrazovanja koji omogućava efikasan pristup učenju i osposobljavanju različitim ciljnim grupama i koji će, kroz kroz transparentan proces podržati vrednovanje neformalnog i informalnog učenja, priznavanje prethodnog učenja i omogući odraslim kvalitetnei efikasne usluge karijernog vođenja i savjetovanja.

Zakon o nacionalnim stručnim kvalifikacijama daje mogućnost vrednovanja neformalnog i prethodnog učenja. Imajući u vidu iskustva primjene odredbi Zakona u prethodnom periodu, potrebno je sprovesti analizu procedura i nadležnosti institucija i tijela u postupku provjere neformalnog i prethodnog učenja i, u skladu sa rezultatima analize, ukoliko je potrebno, unaprijediti postupak.

Obrazovnu ponudu treba pripremati tako da je moguće sticanje odgovarajućih kvalifikacija na različitim nivoima, kako bi ona bila dostupna i licima sa nižim kvalifikacijama i onima koji žele da unapređuju svoje vještine i kompetencije. Različitim ciljnim grupama (zaposlenim i nezaposlenim) potrebno je učiniti dostupnim informacije o kvalifikacijama koje omogućavaju lakše uključivanje na tržište rada, o programima obrazovanja koji se nude, mogućnostima za njihovo pohađanje, procedurama provjere stečenih znanja i vještina.

Potrebno je takođe razvijati posebne programe iz oblasti obnovljivih izvora energije, zdravstvenog turizma i drugih povezanih sektora kako bi se odraslim, kroz ponudu programa i sticanje kvalifikacija do nivoa V, omogućilo dodatno osposobljavanje odraslim i tako pomoglo ublažavanju nezaposlenosti i neaktivnosti kao i brži odgovor na zahtjeve tržišta rada za kvalifikovanom radnom snagom iz navedenih oblasti.

Jačanje kapaciteta nadležnih institucija, ustanova i tijela koje sprovode procedure vrednovanja neformalno i prethodno stečenih znanja, obuka ispitivača za provjeru neformalno i prethodno stečenih znanja, promovisanje cjeloživotnog učenja, razvoja karijere i vrednovanja neformalnog i prethodnog učenja, poboljšanje obrazovne ponude, uključujući pripremu programa obrazovanja radi sticanja stručne kvalifikacije koja odgovara dijelu (modulu) obrazovnog programa i dostupnosti obrazovne ponude na teritoriji Crne Gore treba da se realizuje u kontinuitetu.

Potrebno je takođe sagledati pocedure sticanja kvalifikacije nivoa obrazovanja završetkom obrazovnih programa formalnog obrazovanja, urediti postupak priznavanja stručnih kvalifikacija u nastavku obrazovanja i pripremiti odgovarajuća uputstva za prilagođavanje ovih programa odraslim.

Sistem obezbjeđenja kvaliteta, usklađen sa EQAVET, treba da se primjenjuje i kod obrazovanja odraslih.

## 5.3. Sveobuhvatan, efektivan sistem stručnog obrazovanja sa upravljanjem i finansiranjem koje podstiče izvrsnost i efikasnost

Upravljanje i organizacija stručnog obrazovanja treba da budu podržani predviđanjem potreba za vještinama i kvalifikacijama i sistemom praćenja učenika kako bi se učenicima omogućilo sticanje vještina koje odgovaraju na dinamična kretanja u društvu i na tržištu rada, posebno u digitalizaciji, automatizaciji, prelasku na zelenu ekonomiju i održivom razvoju.

Stručno obrazovanje treba da se prilagođava društveno-ekonomskom okruženju koje se brzo razvija i ima promjenljive zahtjeve, da podržava internacionalizaciju i mobilnost, nove oblike digitalnog učenja i module za usavršavanje.

Stručno obrazovanje treba da se temelji na efikasnom upravljanju na svim nivoima koji uključuje sve relevantne partnere, posebno socijalne partnere i osigurava efikasan i pravedan socijalni dijalog između sindikata i poslodavaca, uzimajući u obzir nacionalni sistem odnosa i prakse obrazovanja i osposobljavanja sa realnim sektorom. Upravljanje sa više partnera i višeslojno upravljanje trebalo bi da se odrazi i na mehanizme finansiranja.

Stručno obrazovanje treba da pruži odgovarajući stepen autonomije ustanovama odnosno organizatorima obrazovanja u skladu s propisima, kao i održivo finansiranje koje podržava realizaciju ove vizije.

5.3.1. Ključna aktivnost: Učešće socijalnih partnera u definisanju politika, planiranju, sprovođenju, nadzoru i vrednovanju stručnog obrazovanja

Opis aktivnosti:

Stručno obrazovanje treba da bude koncipirano u perspektivi cjeloživotnog učenja, da uključuje inicijalno i kontinuirano stručno obrazovanje, da je integralni dio nacionalnog sistema obrazovanja, povezano sa zapošljavanjem i socijalnim politikama, integrirsano u ekonomske i strategije inovacija na lokalnom, nacionalnom i evropskom nivou radi zajedničke podrške inovacijama i rastu ekonomije. Kao što je prethodno navedeno, ono treba da se temelji na jasnim mehanizmima obezbjeđenja kvaliteta i efikasnim i pouzdanim povratnim informacija koje omogućavaju pravovremeno prilagođavanje obrazovne ponude programa tržištu rada.

Zbog prethodno navedenog, potrebno je unaprijediti postojeće i uspostaviti nove, efikasne mehanizame uključivanja i saradnje socijalnih partnera, poslodavaca iz javnog i privatnog sektora, sindikata, civilnog društva i drugih partnera u proces donošenja odluka u definisanju politika, planiranju, sprovođenju, nadzoru i vrednovanju stručnog obrazovanja.

Značajno za kvalitet stručnog obrazovanja je i osiguranje uravnoteženog sastava i povećanje kapaciteta partnera, uključenih u stručno obrazovanje: nadležnih institucija koje se bave razvojem obrazovanja, tiijela, odbora, sektorskih komisija, radnih grupa, škola i drugih relevantnih partnera koji učestvuju u aktivnostima razvoja sistema stručnog obrazovanja.

U kontinuitetu je potrebno raditi na jačanju partnerstva između obrazovnih ustanova i institucija, preduzeća (javnih i privatnih) i udruženja poslodavaca, na lokalnom i nacionalnom nivou u stručnom obrazovanju u razvoj standarda zanimanja, standarda kvalifikacija i programa; u pružanju mogućnosti za uključivanje predstavnika poslodavaca u nastavu radi prenošenja iskustva i savremenih radnih praksi kao i sticanja iskustva nastavnika u realnom radnom okruženju, uz sprovođenje monitoringa i evaluacije.

Promovisanje pozitivnih primjera aktivnosti učešća socijalnih partnera u definisanju politike i planiranju, realizaciji, praćenju i vrednovanju stručnog obrazovanja treba da bude stalna praksa. Takođe, potrebno je unapređivati partnerstvo i saradnju između ustanova stručnog obrazovanja, institucija koje se bave douniverzitetskim obrazovanjem, jačati saradnju između tih institucija sa drugim organima i institucijama, direktno ili indirektno povezanim sa stručnim obrazovanjem i uspostaviti efikasne mehanizame razmjene informacija između institucija.

5.3.2. Ključna aktivnost: Učešće socijalnih partnera u definisanju finansiranju stručnog obrazovanja

U oblasti finansiranja obrazovanja potrebno je, radi podjele odgovornosti i jačanje saradnje između ključnih partnera, podsticanja autonomije i razvojne orijentacije škole, povećavanje partnerstva među subjektima koji utiču na rad škole. Potrebno je sagledati modalitete finansiranja stručnog obrazovanja u zemljama sa razvijenim stručnim obrazovanjem, pripremiti analizu načina finansiranja stručnog obrazovanja u Crnoj Gori i, u skladu sa prethodnim, pripremiti preporuke za unapređenja modela finansiranja stručnog obrazovanja.

Ojačavanje partnerstva i saradnje između poslodavaca i njihovih udruženja i obrazovnih ustanova u efikasnijoj upotrebe resursa i obezbjeđivanje relevantnosti tehnologija koja se koriste u stručnom obrazovanju treba da bude zadatak svih partnera. Takođe, potrebno je podsticati lokalne zajednice za uključivanje u finansiranje stručnog obrazovanja (opremanje kabineta, laboratorija, radionica, finansiranje troškova obezbjeđenja sanitarnitarnih knjižica i dr.); stvarati uslove za javno-privatno partnerstvo i uspostavljanje efikasnog i održivog sistema finansiranja stručnog obrazovanja; obezbijediti stimulanse za preduzeća koja obezbjeđuju praktično obrazovanje na radnom mjestu i zaposle učenika koji nakon toga završi obrazovanje; podsticanje na stvaranje mreža ili zajedničkih ulaganja ustanova i preduzeća za upotrebu opreme i tehnologije radi obezbjeđenja ekonomične obuke sa najmodernijom opremom.

# 6. Način izvještavanja i evaluacije

Strategija razvoja stručnog obrazovanja u Crnoj Gori (2020-2024) sadrži operativne ciljeve i ključne aktivnosti, potrebne za unapređivanje, osavremenjavanje i poboljšanje kvaliteta stručnog obrazovanja u Crnoj Gori.

Detaljan pregled aktivnosti, potrebnih za ostvarivanje operativnih ciljeva, kao i nosioce aktivnosti i partnere za svaku od njih, rokove za realizaciju aktivnosti, indikatore kao i način finansiranjadefinišu se Akcionim planom za period od dvije godine.

Izvještaj o realitaciji aktivnosti iz Akcionog plana na kraju kalendarske godine upućuje se Vladi Crne Gore. Koordinaciono tijelo, sastavljeno od predstavnika svih relevantnih partnera, vršiće analizu ostvarivanja aktivnosti na kvartalnom nivou.

# 7. Pojmovnik

**Cjeloživotno učenje**

Cjeloživotno učenje je organizovano cjelokupno opšte obrazovanje, stručno obrazovanje i osposobljavanje i neformalno i informalno učenje tokom cijelog života.

**Diploma**

Diploma je dokaz o stečenoj kvalifikaciji nivoa obrazovanja.

**Evropski kvalifikacioni okvir za cjeloživotno učenje (EQF)**

EQF je instrument za opis i upoređivanje nivoa kvalifikacija u sistemima kvalifikacija razvijenih na nacionalnom, međunarodnom ili sektorskom nivou.

**Formalno obrazovanje**

Formalno obrazovanje je organizovan proces obrazovanja koji se ostvaruje po javno važećem obrazovnom programu ili dijelu tog programa ( modul, jedinica učenja i sl.), na osnovu kojeg se stiče nivo obrazovanja, odnosno jedna ili više stručnih kvalifikacija, u skadu sa ovim zakonom i zakonima koji uređuju te oblasti obrazovanja

**Informalno učenje**

Učenje koje se odvija bez posebne namjere i organizovanog cilja, vremena i podrške kroz dnevne aktivnosti na radnom mjestu, u okviru porodičnog i društvenog života i slobodnog vremena. Znanja, vještine i kompetencije stečene na ovaj način mogu se provjeravati i dokazivati u postupku sticanja nacionalne stručne kvalifikacije, odnosno ključne vještine.

**Ishodi učenja**

Ishodi učenja su iskazi o tome šta učenik zna, razumije i šta je sposoban da uradi na kraju procesa učenja. Kriterijumi za dostizanje ishoda učenja daju informaciju o minimumu standarda dostignuća koje je potrebno ispuniti da bi se dostigao ishod.

**Jedinica kvalifikacije**

Jedinica kvalifikacije je najmanji dio kvalifikacije za koji je moguće organizovati provjeru postignutih ishoda učenja i za koju je moguće dodijeliti sertifikat (potvrdu, uvjerenje). Jedinica može da bude dio jedne kvalifikacije ili zajednička za više kvalifikacija. Na osnovu jedinica kvalifikacije iz standarda kvalifikacije, formiraju se moduli.

**Kompetencija**

Kompetencija znači pokazanu sposobnost upotrebe znanja, vještina i stavova i lične, socijalne i/ili metodološke sposobnosti u radnom ili u okruženju učenja, kao i u profesionalnom i ličnom razvoju. U NOK-u kompetencija se posmatra u domenu samostalnosti i odgovornosti.

**Kontinuirano obrazovanje i osposobljavanje**

Obrazovanje ili osposobljavanje nakon inicijalnog obrazovanja i nakon ulaska u svijet rada koje pojedincu pomaže da poboljšaja ili osavremeni svoja znanja i vještine, stekne nove vještine, potrebne za napredovanje u karijeri ili ponovnom osposobljavanju ili nastavi svoj lični i profesionalni razvoj.

**Krediti**

Kredit/kreditni bod/kreditna tačka je mjerna jedinica za vrednovanje rada koju treba da ostvari učenik radi postizanja ishoda učenja i predstavlja brojčano izražen obim ishoda učenja koje prosječan učenik dostigne za 25 časova aktivnosti (teorijska i praktična nastava, vježbe, seminarski i projektni zadaci, istraživački rad, priprema za ispite i dr.).

**Kreditni sistem**

Instrument dizajniran za akumulaciju ishoda učenja sakupljenih u formalnom, neformalnom i/ili informalnom okruženju i njihov lakši transfer iz jednog okruženja u drugo u cilju vrednovanja i priznavanja.

**Kvalifikacija**

Kvalifikacija je formalni ishod procesa provjere koja se dobija kada nadležna institucija utvrdi da je lice postiglo ishode učenja, u skladu sa postavljenim standardima.

**Kvalifikacioni sistem**

Sve aktivnosti koje se odnose na priznavanje ishoda učenja i ostali mehanizmi koji povezuju obrazovanje i osposobljavanje sa tržištem rada i društvom u cjelini.

**Obrazovni program**

Obrazovni program je program na osnovu kojeg se ostvaruje obrazovanje i vaspitanje i čijim se završetkom stiče kvalifikacija nivoa obrazovanja, kao i stručne kvalifikacije u skladu sa zakonom.

**Modul**

Modul je programski i organizacioni dio obrazovnog programa ili programa obrazovanja, koji obuhvata skup funkcionalno povezanih znanja, vještina i stavova, odnosno kompetencija, izraženih ishodima učenja i realizuje se kroz različite oblike obrazovno-vaspitnog rada (teorijska nastava, vježbe, praktična nastava).

**Nacionalni okvir kvalifikacija**

Nacionalni okvir kvalifikacija je instrument za klasifikaciju kvalifikacija u skladu sa setom kriterijuma za određeni nivo dostignutog učenja, sa ciljem da integriše i koordinira nacionalne kvalifikacione podsisteme i unaprijedi jasnoću, prohodnost, sticanje i kvalitet kvalifikacija u skladu sa potrebama tržišta rada i društva u cjelini.

**Nacionalna stručna kvalifikacija**

Nacionalna stručna kvalifikacija je formalno priznata kvalifikacija na osnovu nacionalnih standarda zanimanja i stečena u postupku provjere znanja, vještina i kompetencija ili na osnovu dijela javno važećeg obrazovnog programa. Potvrđuje se sertifikatom, omogućava uključivanje na tržište rada i može biti uvažena u nastavku obrazovanja i sticanju nivoa obrazovanja.

**Kvalifikacija nivoa obrazovanja**

Kvalifikacija nivoa je kvalifikacija koja se stiče završetkom programa formalnog obrazovanja, potvrđuje se diplomom i omogućava nastavak obrazovanja ili uključivanje na tržište rada.

**Neformalno obrazovanje/učenje**

Neformalno obrazovanje, odnosno učenje, ostvaruje se kroz organizovane i planirane ciljeve i podršku, radi sticanja i unaprjeđivanja znanja, vještina i kompetencija, koje se mogu provjeravati i dokazivati u postupku sticanja nacionalne stručne kvalifikacije, odnosno ključne vještine.

**Nivoi (i podnivoi) kvalifikacija**

Nivoi (i podnivoi) kvalifikacija označavaju složenost stečenih ishoda učenja, a opisuju se skupom mjerljivih pokazatelja. Kvalifikacije u NOK-u se razvrstavaju na osnovu složenosti postignutih ishoda učenja, opisanih kroz znanje, vještine i kompetencije u osam nivoa.

**Sektor**

Sektor predstavlja grupisanje profesionalnih aktivnosti na osnovu njihovih glavnih ekonomskih funkcija, proizvoda, usluga ili tehnologija.

**Sertifikat**

Sertifikat, odnosno potvrda ili uvjerenje je dokaz o stečenoj stručnoj kvalifikaciji, dijelu kvalifikacije ili drugoj kvalifikaciji.

**Standard zanimanja**

Standard zanimanja je dokument koji određuje ključne poslove, aktivnosti i oblasti znanja u okviru zanimanja.

**Učenje uz rad**

Tri su oblika učenja uz rad: a) dualni sistem, u kojem poslodavac preuzima obavezu obrazovanja učenika; b) učenje uz rad, pri čemu je dominantan oblik obrazovanja u školi, dio obrazovanja se ostvaruje kod poslodavca i c) učenje uz rad u školskim radionicama, kuhinjama, restoranima, farmama i sl.

**Vještina**

Vještina je sposobnost efikasnog izvođenja aktivnosti na osnovu stečenog znanja i iskustva.

**Znanje**

Znanje označava skup stečenih i povezanih informacija koje su rezultat učenja. Znanje se sastoji od principa, činjenica, teorije i prakse iz domena rada ili učenja.

# 9. Korišćeni izvori

* Zakoni i pravilnici iz oblasti obrazovanja (www.sluzbenilist.me)
* Metodološki dokumenti Nacionalnog savjeta za obrazovanje
* Strategija inkluzivnog obrazovanja (2014-2018)
* Rezolucija o strateškom okviru za saradnju u Evropi u obrazovanju i osposobljavanju, “ET 2020”, 2008.
* Deklaracija iz Briža (The Bruges Communiqué) o unapređenju saradnje u Evropi
* u oblasti stručnog obrazovanja za period 2011-2020. godine, Deklaracija evropskih ministara za stručno obrazovanje, evropskih socijalnih partnera i Evropske komisije, u cilju revidiranja strateškog pristupa i prioriteta Kopenhaškog procesa za period 2011-2020. godine, Briž, decembar 2010.
* Preporuke Evropskog parlamenta i Savjeta o uspostavljanju Evropskog kvalifikacionog okvira za cjeloživotno učenje, Brisel, 2008 (Recommendation of the European Parliament and of the Council on establishment of the European Qualification Framework for lifelong learning, Brussels, 2008);
* Odluka Europskog parlamenta i Savjeta o uspostavljanju akcionog programa na području cjeloživotnog učenja, 2006. (Decision of the European Parliament and of the Council establishing an action programme in the field of lifelong learning, 2006);
* Memorandum o cjeloživotnom učenju Evropske komisije (A Memorandum on lifelong learning, Commission of the European Communities, Brussels, 2000 (http://www.bologna berlin 2003.de/pdf/MemorandumEng.pdf));
* Kopenhaška deklaracija (Declaration of the European Ministers of Vocational Education and Training, and the European Commission, convened in Copenhagen on 29 and 30 November 2002, on enhanced European cooperation in vocational education and training “The Copenhagen Declaration”, 2002);
* Rezolucija Savjeta o cjeloživotnom učenju, 2002. (Council resolution on lifelong learning, 2002 (COUNCIL RESOLUTION of 27 June 2002 on lifelong learning (2002/C 163/01))
* Neformalno obrazovanje, Preporuka Savjeta, 2000 (Non-formal education Recommendation (2000)).
* Position paper on European Union policy after 2020 on Vocational and Educational Training by the European VET providers associations cooperating in VET4EU2, http://evbb.eu/blog/2018/11/30/
* VET expert conference: "The Future of Vocational Education and Training in Europe", Austrian Presidency of the Council of the European Union, July 2018.
* What future for vocational education and training in Europe? https://www.cedefop.europa.eu/files/9133\_en.pdf
* European Parliament (2000). Lisbon European Council 23 and 24 March. Presidency conclusions.
* http://www.europarl.europa.eu/summits/lis1\_en.htm.
* https://www.cedefop.europa.eu/files/copenahagen\_declaration\_en.pdf
* Recommendation of the European Parliament and of the Council of 18 December 2006 on key competences for lifelong learning (2006/962/EC), COM(2018)24 EUe – Recommendation Key Competences for Lifelong Learning, https://eur-lex.europa.eu/legal-content/HR/TXT/PDF/?uri=CELEX:32018H0604(01)&from=EN.
* Evropski referentni okvir za osiguranje kvaliteta stručnog obrazovanja i obuke (EQAVET)https://eur-lex.europa.eu/LexUriServ/LexUriServ.do?uri=OJ:C:2009:155:0001:0010:EN:PDF
* https://ec.europa.eu/education/policies/european-policy-cooperation/et2020-framework\_en
* Council of the European Union; European Commission (2010). The Bruges Communiqué. Available: http://www.cedefop.europa.eu/EN/Files/bruges\_en.pdf

**Anex**

|  |  |  |
| --- | --- | --- |
| **SPISAK USTANOVA U KOJIMA JE REALIZOVAN NADZOR ZA 2016. GODINU** | | |
| **Srednje stručne škole** | **Opština** | **Broj učenika u stručnom obrazovanju** |
| JU Gimnazija | Kotor | 239 |
| JU Umjetnička škola za muziku i balet „Vasa Pavić“ | Podgorica | 65 |
| JU Srednja pomorska škola | Kotor | 615 |
| JU Prva srednja stručna škola | Nikšić | 685 |
| JU Škola za srednje i više stručno obrazovanje „Sergej Stanić“ | Podgorica | 1.128 |
| JU Srednja mješovita škola „17. septembar“ | Žabljak | 38 |
| JU Srednja stručna škola „Vukadin Vukadinović“ | Berane | 513 |
| JU Srednja likovna škola „Petar Lubarda“ | Cetinje | 65 |
| JU Policijska akademija | Danilovgrad | 52 |
| JU Srednja stručna škola | Cetinje | 256 |

|  |  |  |
| --- | --- | --- |
| **SPISAK USTANOVA U KOJIMA JE REALIZOVAN NADZOR ZA 2017. GODINU** | | |
| **Srednje stručne škole** | **Opština** | **Broj učenika u stručnom obrazovanju** |
| JU Resursni centar za sluh i govor “Dr Peruta Ivanović” | Kotor | 116 |
| JU Škola za osnovno i srednje muzičko obrazovanje “Vida Matjan” | Kotor | 35 |
| JU Srednja mješovita škola | Andrijevica | 95 |
| JU Srednja stručna škola “Ivan Uskoković” | Podgorica | 1.030 |
| JU Srednja ekonomska škola “Mirko Vešović” | Podgorica | 1.460 |
| JU Resursni centar za djecu i mlade | Podgorica | 10 |
| JU Srednja stručna škola | Pljevlja | 756 |
| JU Srednja stručna škola | Berane | 309 |
| JU Srednja mješovita škola | Tivat | 569 |
| Škola za muzičke talente „Andre Navara“ | Podgorica | 18 |
| JU Srednja stručna škola | Nikšić | 382 |

|  |  |  |
| --- | --- | --- |
| **SPISAK USTANOVA U KOJIMA JE REALIZOVAN NADZOR ZA 2018. GODINU** | | |
| **Srednje stručne škole** | **Opština** | **Broj učenika u stručnom obrazovanju** |
| JU Srednja ekonomsko ugostiteljska škola | Bar | 672 |
| JU Stručna medicinska škola | Podgorica | 1.288 |
| JU Srednja mjesovita škola “Bećo Bašić” | Plav | 618 |
| JU Srednja mješovita škola “Vuksan Đukić” | Mojkovac | 192 |
| JU Srednja elektrotehnička škola “Vaso Aligrudić” | Podgorica | 1.294 |
| JU Srednja elektro-ekonomska škola | Bijelo Polje | 720 |
| JU Srednja medicinska škola “Dr Branko Zogović” | Berane | 658 |
| JU Srednja stručna škola “Spasoje Raspopović” | Podgorica | 572 |

|  |  |  |
| --- | --- | --- |
| **SPISAK USTANOVA U KOJIMA JE REALIZOVAN NADZOR ZA 2018. GODINU** | | |
| **Srednje stručne škole** | **Opština** | **Broj učenika u stručnom obrazovanju** |
| JU Srednja stručna škola | Bar | 591 |
| JU Srednja građevinsko-geodetska škola „Inž. Marko Radević“ | Podgorica | 560 |
| JU Srednja mjesovita škola “Danilo Kiš” | Budva | 419 |
| JU Muzička škola | Tivat | 22 |
| JU Resursni centar za obrazovanje i osposobljavanje „1. jun“ | Podgorica |  |
| JU Srednja stručna škola | Bijelo Polje | 582 |
| JU Škola za osnovno i srednje muzičko obrazovanje „Dara Čokorilo“ | Nikšić | 39 |

1. Na osnovu Indeksa razvoja po mjeri čovjeka (Human Development Index - HDI) kao sumarne mjere dostignuća vezano za očekivanje života, sticanje obrazovanja i dohodak po glavi stanovnika. pogledajte UNDP, Izvještaj o napretku po mjeri čovjeka 2016. [↑](#footnote-ref-1)
2. UN Crna Gora, Utvrđivanje veza: Pristupanje EU i Agenda 2030 – slučaj Crne Gore, 2018. (Unraveling connections: EU Accession and the 2030 Agenda – case of Montenegro – 2018); Svjetska banka, Crna Gora, Postizanje održivog i inkluzivnog rasta u uslovima velike promjenljviosti, sistematska dijagnoza stanja u zemlji, 2016. [↑](#footnote-ref-2)
3. Evropska komisija, Izvještaj za Crnu Goru za 2018, COM (2018)-450 finalna verzija. [↑](#footnote-ref-3)
4. Evropska komisija, Izvještaj za Crnu Goru za 2018, COM (2018)-450 finalna verzija. [↑](#footnote-ref-4)
5. OECD, SME Policy Index: Western Balkans and Turkey 2016. [↑](#footnote-ref-5)
6. https://www.monstat.org/ [↑](#footnote-ref-6)
7. [www.etf.europa.eu](http://www.etf.europa.eu); Mjerenje neusklađenosti tržišta rada i sistema obrazovanja u partnerskim državama, Izvještaj za Crnu Goru, ETF, 2019. [↑](#footnote-ref-7)
8. [www.etf.europa.eu](http://www.etf.europa.eu); Mjerenje neusklađenosti tržišta rada i sistema obrazovanja u partnerskim državama, Izvještaj za Crnu Goru, ETF, 2019. [↑](#footnote-ref-8)
9. Nacrt Strategije preduzetničkog učenja (2020-2024). [↑](#footnote-ref-9)
10. Pravilnik o programu i organizaciji oblika stručnog usavršavanja nastavnika („Sl. list RCG“, 20/04). [↑](#footnote-ref-10)
11. Strategija obrazovanja nastavnika (2017-2024), Vlada Crne Gore, decembar 2016. [↑](#footnote-ref-11)
12. European Parliament (2000). Lisbon European Council 23 and 24 March. Presidency conclusions.

    http://www.europarl.europa.eu/summits/lis1\_en.htm. [↑](#footnote-ref-12)
13. https://www.cedefop.europa.eu/files/copenahagen\_declaration\_en.pdf [↑](#footnote-ref-13)
14. Recommendation of the European Parliament and of the Council of 18 December 2006 on key competences for lifelong learning (2006/962/EC), COM(2018)24 EUe – Recommendation Key Competences for Lifelong Learning, https://eur-lex.europa.eu/legal-content/HR/TXT/PDF/?uri=CELEX:32018H0604(01)&from=EN. [↑](#footnote-ref-14)
15. Evropski referentni okvir za osiguranje kvaliteta stručnog obrazovanja i obuke (EQAVET)https://eur-lex.europa.eu/LexUriServ/LexUriServ.do?uri=OJ:C:2009:155:0001:0010:EN:PDF [↑](#footnote-ref-15)
16. https://ec.europa.eu/education/policies/european-policy-cooperation/et2020-framework\_en [↑](#footnote-ref-16)
17. Council of the European Union; European Commission (2010). The Bruges Communiqué. Available:

    http://www.cedefop.europa.eu/EN/Files/bruges\_en.pdf [↑](#footnote-ref-17)
18. Deklaracija ministara EU i država kandidata nadležnih za stručno obrazovanje i obuku o srednjoročnim ciljevima obrazovanja i obuke u EU za razdoblje 2015. – 2020. godina, Riga, Latvija, 2015. godine, [www.izm.gov.lv/images/RigaConclusions\_2015.pdf](http://www.izm.gov.lv/images/RigaConclusions_2015.pdf). [↑](#footnote-ref-18)
19. Prema Cedefop-u, učenje temeljeno na radu odnosi se na znanje i vještine koje se stiču na radnom mjestu ili u ustanovi za stručno obrazovanje. Postoje tri vrste učenja temeljenog na radu: 1) naizmjenične šeme praktičnog obrazovanja koje se obično nazivaju „dualnim sistemom“ 2) učenje temeljeno na radu koje se sprovodi u stručnoj školi, ali uključuje razdoblja osposobljavanja kroz rad u preduzećima i 3) učenje temeljeno na radu koje je integrisano u školski program, korištenjem laboratorija, radionica, kuhinja, restorana, preduzeća za vježbu, simulacije ili pravih stručnih projektnih zadataka (2 i 3 su “školski oblik” praktičnog obrazovanja) [↑](#footnote-ref-19)
20. Strategija razvoja stručnog obrazovanja u Crnoj Gori (2015-2020) [↑](#footnote-ref-20)
21. Position paper on European Union policy after 2020 on Vocational and Educational Training by the European VET providers associations cooperating in VET4EU2, <http://evbb.eu/blog/2018/11/30/>; VET expert conference: "The Future of Vocational Education and Training in Europe", Austrian Presidency of the Council of the European Union, July 2018; What future for vocational education and training in Europe? <https://www.cedefop.europa.eu/files/9133_en.pdf> [↑](#footnote-ref-21)
22. <http://www.zzs.gov.me>; https://epale.ec.europa.eu/hr/content/standardi-kompetencija-za-nastavnike-i-direktore-u-vaspitno-obrazovnim-ustanovama [↑](#footnote-ref-22)